title: 2013/550/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα IX — Ευρωπαίος Επόπτης Προστασίας Δεδομένων

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/136

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα IX — Ευρωπαίος Επόπτης Προστασίας Δεδομένων
   (2013/550/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2011 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2011 [COM(2012) 436 — C7-0232/2012] (2),

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2011, που συνοδεύεται από τις απαντήσεις των οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται οι λογαριασμοί, την οποία χορήγησε το Ελεγκτικό Συνέδριο για το οικονομικό έτος 2011 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και συγκεκριμένα τα άρθρα 164, 165 και 166,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0095/2013),

               1.

               χορηγεί απαλλαγή στον Ευρωπαίο Επόπτη Προστασίας Δεδομένων όσον αφορά την εκτέλεση του προϋπολογισμού για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 68 της 15.3.2011.

      (2)  ΕΕ C 348 της 14.11.2012, σ. 1.

      (3)  ΕΕ C 344 της 12.11.2012, σ. 1.

      (4)  ΕΕ C 348 της 14.11.2012, σ. 130.

      (5)  ΕΕ L 248 της 16.9.2002, σ. 1.

      (6)  ΕΕ L 298 της 26.10.2012, σ. 1.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα IX — Ευρωπαίος Επόπτης Προστασίας Δεδομένων
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2011 (1),

                  —

                  έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2011 [COM(2012) 436 — C7-0232/2012] (2),

                  —

                  έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2011, που συνοδεύεται από τις απαντήσεις των οργάνων (3),

                  —

                  έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται οι λογαριασμοί, την οποία χορήγησε το Ελεγκτικό Συνέδριο για το οικονομικό έτος 2011 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 164, 165 και 166,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0095/2013),

                  1.

                  εκφράζει την ικανοποίησή του για το συμπέρασμα του Ελεγκτικού Συνεδρίου ότι το σύνολο των πληρωμών στον τομέα των διοικητικών και λοιπών δαπανών του Ευρωπαίου Επόπτη Προστασίας Δεδομένων (εφεξής «ο Επόπτης») για το οικονομικό έτος που έληξε στις 31 Δεκεμβρίου 2011 δεν εμφάνιζαν ουσιώδη σφάλματα και ότι τα συστήματα εποπτείας και ελέγχου των διοικητικών και λοιπών δαπανών που εξετάστηκαν αποδείχθηκαν αποτελεσματικά·

                  2.

                  σημειώνει με ικανοποίηση ότι το Ελεγκτικό Συνέδριο, στην ετήσια έκθεσή του για το 2011, παρατήρησε ότι δεν είχαν εντοπιστεί σημαντικές αδυναμίες στα θέματα που εξετάστηκαν όσον αφορά τους ανθρώπινους πόρους και τις συμβάσεις για τον Επόπτη·

                  3.

                  εγκρίνει τις συστάσεις του Ελεγκτικού Συνεδρίου και συμβουλεύει τον Επόπτη να ζητεί από όλους τους εργαζομένους να υποβάλλουν ανά τακτά χρονικά διαστήματα —στην ιδανική περίπτωση ετησίως— έγγραφα που να επιβεβαιώνουν την προσωπική τους κατάσταση, και να καθιερώσει ένα σύστημα για την έγκαιρη παρακολούθηση αυτών των εγγράφων·

                  4.

                  εκφράζει ικανοποίηση για την πρόοδο που διαπίστωσε το Ελεγκτικό Συνέδριο όσον αφορά την καλύτερη διαχείριση των επιδομάτων και για τη διαπίστωση ότι τα μέτρα που έχουν ληφθεί υπήρξαν αποτελεσματικά· εκφράζει επίσης ικανοποίηση για το γεγονός ότι ο Επόπτης προτίθεται να συνεχίσει να βελτιώνει το σύστημα έγκαιρης παρακολούθησης και ελέγχου που εφαρμόζει·

                  5.

                  αναγνωρίζει ότι, όπως κατέδειξε ο έλεγχος του Ελεγκτικού Συνεδρίου, τα μέτρα που ελήφθησαν από τον Επόπτη το 2010 για τη βελτίωση της διαχείρισης των επιδομάτων υπήρξαν αποτελεσματικά· ζητεί από τον Επόπτη να συνεχίσει να παρακολουθεί και να βελτιώνει τα επίπεδα των επιδόσεών του·

                  6.

                  σημειώνει ότι, το 2011, ο Επόπτης διέθετε πιστώσεις ανάληψης υποχρεώσεων συνολικού ύψους 7 564 137 EUR (7 104 351 EUR το 2010) και ότι το ποσοστό εκτέλεσης αυτών των πιστώσεων ανήλθε στο 89,31 % (82,73 % το 2010)· θεωρεί ότι τούτο αποτελεί θετική εξέλιξη, αλλά ζητεί να καταβληθούν περισσότερες προσπάθειες προκειμένου να βελτιωθεί το ποσοστό εκτέλεσης και να παρακολουθούνται οι υλοποιούμενες αλλαγές· αναμένει η ανάληψη υποχρεώσεων να υπερβεί το 90 % το επόμενο έτος·

                  7.

                  τονίζει ότι ο προϋπολογισμός του Επόπτη είναι καθαρά διοικητικού χαρακτήρα· σημειώνει ότι το ποσοστό εκτέλεσης όσον αφορά τις δαπάνες για τα μέλη και το προσωπικό του οργάνου ανήλθε σε 75,63 % (τίτλος 1) και ότι οι δαπάνες για ακίνητα, έπιπλα, εξοπλισμό και διάφορες δαπάνες διοικητικής λειτουργίας ανήλθαν στο 73,38 % (τίτλος 2)· επισημαίνει ότι, μετά από την πλήρη πληρωμή των δαπανών και στους δύο τίτλους, το ποσοστό εκτέλεσης το 2011 ανήλθε σε 85,03 %·

                  8.

                  καλεί τον Επόπτη να καταρτίσει τον ετήσιο προϋπολογισμό κατά τέτοιο τρόπο ώστε να ανταποκρίνεται καλύτερα στις ανάγκες του Επόπτη· ζητεί από τον Επόπτη να βελτιώσει την εκτέλεση του ετήσιου προϋπολογισμού του·

                  9.

                  επαναλαμβάνει το αίτημα να ενημερωθεί για τα αποτελέσματα του πίνακα προσωπικού για το 2010 και να του χορηγηθούν πληροφορίες, στο πλαίσιο της επόμενης ετήσιας έκθεσης δραστηριοτήτων, σχετικά με τις δράσεις που έχουν αναληφθεί σε συνέχεια των συστάσεων του Κοινοβουλίου·

                  10.

                  εκφράζει την ικανοποίησή του για την έκθεση επιθεώρησης του Επόπτη σχετικά με τα 13 θεσμικά όργανα και τους οργανισμούς με έδρα τις Βρυξέλλες η οποία επιβεβαιώνει ότι το κοινό ενημερώνεται για τη βιντεοπαρακολούθηση με αποτελεσματικό και ολοκληρωμένο τρόπο από τα θεσμικά όργανα και τους οργανισμούς της Ένωσης· προτείνει να πραγματοποιηθεί ανταλλαγή των εν λόγω πληροφοριών και βέλτιστων πρακτικών με τις εθνικές αρχές προστασίας δεδομένων·

                  11.

                  ζητεί από τον Επόπτη να αναφέρει στην επόμενη ετήσια έκθεση δραστηριοτήτων το ποσοστό των υπηρεσιών διερμηνείας που ζητήθηκαν κατά το συγκεκριμένο έτος αλλά δεν χρησιμοποιήθηκαν·

                  12.

                  ελπίζει ότι το σύστημα καθορισμού των βασικών δεικτών επιδόσεων και το σχέδιο του συστήματος συγκριτικής αξιολόγησης που δημιουργήθηκαν το 2012 είναι ήδη πλήρως λειτουργικά· προσδοκά ότι στην ετήσια έκθεση δραστηριοτήτων του επόμενου έτους θα αξιολογούνται λεπτομερώς οι βελτιώσεις που επετεύχθησαν από το εν λόγω σύστημα·

                  13.

                  ζητεί να υπάρξει ενημέρωση σχετικά με την υλοποίηση των συστάσεων που διατυπώνονται στα ψηφίσματα του Κοινοβουλίου σχετικά με την απαλλαγή·

                  14.

                  ζητεί από τον Επόπτη να συμπεριλάβει στην επόμενη ετήσια έκθεση δραστηριοτήτων αναλυτικό πίνακα του συνόλου των ανθρωπίνων πόρων που διαθέτει, διαρθρωμένο ανά κατηγορία, βαθμό, φύλο, συμμετοχή στην επαγγελματική κατάρτιση και ιθαγένεια· εκφράζει την ικανοποίησή του για τις πληροφορίες που περιλαμβάνονται στην ετήσια έκθεση για την κατάρτιση·

                  15.

                  καλεί γενικά το Ελεγκτικό Συνέδριο να εστιάζει περισσότερο στον έλεγχο της χρηστής δημοσιονομικής διαχείρισης του Επόπτη, ιδίως στον έλεγχο της οικονομίας, της αποδοτικότητας και της αποτελεσματικότητας με την οποία ο Επόπτης χρησιμοποιεί τις πιστώσεις του κατά την εκτέλεση των καθηκόντων του.

         (1)  ΕΕ L 68 της 15.3.2011.

         (2)  ΕΕ C 348 της 14.11.2012, σ. 1.

         (3)  ΕΕ C 344 της 12.11.2012, σ. 1.

         (4)  ΕΕ C 348 της 14.11.2012, σ. 130.

         (5)  ΕΕ L 248 της 16.9.2002, σ. 1.

         (6)  ΕΕ L 298 της 26.10.2012, σ. 1.


title: 2008/528/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007 , σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2005

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/154

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 24ης Απριλίου 2007
   σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2005
   (2008/528/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2005 συνοδευόμενη από τις απαντήσεις του Οργανισμού (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου της 27ης Ιουνίου 2002 σχετικά με τη σύσταση Ευρωπαϊκού Οργανισμού για την Ασφάλεια στη Θάλασσα (4) και συγκεκριμένα το άρθρο 19,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Μεταφορών και Τουρισμού (A6-0114/2007),

               1.

               σημειώνει ότι οι τελικοί ετήσιοι λογαριασμοί του Ευρωπαϊκού Οργανισμού για την Ασφάλεια στη Θάλασσα για τα οικονομικά έτη 2004 και 2005 έχουν ως εξής:
               Λογαριασμός διαχείρισης των οικονομικών ετών 2004 και 2005

                           (σε 1000 EUR)

                           2005

                           2004

                              Έσοδα

                           Κοινοτικές επιχορηγήσεις

                           16 060

                           12 800

                           Λοιπά έσοδα

                           5

                              Σύνολο των εσόδων του προϋπολογισμού (α)

                              16 060

                              12 805

                              Δαπάνες

                              Προσωπικό — Τίτλος Ι του προϋπολογισμού

                           Πληρωμές

                           6 063

                           3 594

                           Μεταφερθείσες από έτους εις έτος πιστώσεις

                           161

                           143

                              Διοίκηση — Τίτλος ΙΙ του προϋπολογισμού

                           Πληρωμές

                           1 598

                           635

                           Μεταφερθείσες από έτους εις έτος πιστώσεις

                           333

                           684

                              Επιχειρησιακές δραστηριότητες — Τίτλος ΙΙΙ του προϋπολογισμού

                              Πληρωμές

                           7 515

                           437

                           Μεταφερθείσες από έτους εις έτος πιστώσεις

                           2 074

                              Σύνολο των δαπανών του προϋπολογισμού (β)

                           15 670

                           7 567

                              Υπόλοιπο (γ = α - β)

                           390

                           5 238

                           Πιστώσεις που μεταφέρθηκαν και ακυρώθηκαν

                           126

                           251

                           Συναλλαγματικές διαφορές

                           - 1

                           - 1

                              Υπόλοιπο της εκτέλεσης του προϋπολογισμού του οικονομικού έτους

                           515

                           5 488

                           Μεταβολή των πιστώσεων που μεταφέρθηκαν αυτοδικαίως και των τιμολογίων προς παραλαβή

                           -1 021

                           2 089

                           Μεταβολή των επενδύσεων του οικονομικού έτους

                           469

                           242

                           Μεταβολή των υποχρεώσεων (Επιτροπή)

                           - 52

                           -5 489

                           Αποσβέσεις του οικονομικού έτους

                           - 151

                           - 43

                           Μεταβολή των προκαταβολών στους προμηθευτές

                           5 296

                           56

                              Προβλέψεις

                           - 106

                              Λοιπά

                           - 515

                              Αποτέλεσμα των οικονομικών προσαρμογών του οικονομικού έτους (ε)

                           4 435

                           2 343

                              Σημ.: Οι αποκλίσεις στα σύνολα οφείλονται στις στρογγυλοποιήσεις.

                              Πηγή: Τα στοιχεία δόθηκαν από τον Οργανισμό — Στον παρόντα πίνακα συγκεφαλαιώνονται τα στοιχεία που παρείχε ο Οργανισμός στους ετήσιους λογαριασμούς του.

               2.

               εγκρίνει το κλείσιμο των λογαριασμών του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2005·

               3.

               αναθέτει στον Πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ενώσεως (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 266, 31.10.2006, σ. 13.

      (2)  ΕΕ C 312, 19.12.2006, σ. 30.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 208, 5.8.2002, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1891/2006 (ΕΕ L 394, 30.12.2006, σ. 1).

      (5)  EE L 357, 31.12.2002, σ. 72.


title: 2009/334/ΕΚ: Απόφαση της Επιτροπής, της 20ής Απριλίου 2009 , σχετικά με τη σύσταση ομάδας εμπειρογνωμόνων για την ασφάλεια των ευρωπαϊκών συστημάτων GNSS (Παγκόσμιο Δορυφορικό Σύστημα Πλοήγησης) (Κείμενο που παρουσιάζει ενδιαφέρον για τον ΕΟΧ )

text:
               21.4.2009

               EL

               Επίσημη Εφημερίδα της Ευρωπαϊκής Ένωσης

               L 101/22

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 20ής Απριλίου 2009
   σχετικά με τη σύσταση ομάδας εμπειρογνωμόνων για την ασφάλεια των ευρωπαϊκών συστημάτων GNSS (Παγκόσμιο Δορυφορικό Σύστημα Πλοήγησης)
   (Κείμενο που παρουσιάζει ενδιαφέρον για τον ΕΟΧ)
   (2009/334/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, σχετικά με τη συνέχιση της υλοποίησης των ευρωπαϊκών προγραμμάτων δορυφορικής ραδιοπλοήγησης (EGNOS και Galileo) (1) μετέβαλε ριζικά τον τρόπο διαχείρισης και χρηματοδότησης των δύο αυτών προγραμμάτων.

               (2)

               Το άρθρο 13 παράγραφος 1 του κανονισμού (ΕΚ) αριθ. 683/2008 προβλέπει ότι η Επιτροπή διαχειρίζεται όλα τα θέματα που αφορούν την ασφάλεια των συστημάτων, λαμβάνοντας δεόντως υπόψη την ανάγκη εποπτείας και ενσωμάτωσης των απαιτήσεων ασφαλείας σε όλα τα προγράμματα. Σύμφωνα με την παράγραφο 2 του ιδίου άρθρου, η Επιτροπή θεσπίζει εκτελεστικά μέτρα που ορίζουν τις κύριες τεχνικές απαιτήσεις για τον έλεγχο της πρόσβασης στις τεχνολογίες που παρέχουν ασφάλεια στα συστήματα και για το χειρισμό τους. Η παράγραφος 3 προβλέπει ότι η Επιτροπή μεριμνά ώστε να πραγματοποιούνται τα δέοντα για τη συμμόρφωση προς τα μέτρα της παραγράφου 2 και να πληρούνται όλες οι περαιτέρω απαιτήσεις που αφορούν την ασφάλεια των συστημάτων, λαμβάνοντας πλήρως υπόψη τη γνώμη των εμπειρογνωμόνων.

               (3)

               Επίσης, με το άρθρο 23 του κανονισμού (ΕΚ) αριθ. 683/2008 καταργείται, από τις 25 Ιουλίου 2009, το άρθρο 7 του κανονισμού (ΕΚ) αριθ. 876/2002 του Συμβουλίου, της 21ης Μαΐου 2002, για τη δημιουργία της κοινής επιχείρησης Galileo (2). Σύμφωνα με τις διατάξεις του εν λόγω άρθρου 7, συγκροτείται συμβούλιο ασφάλειας για να αντιμετωπίζει τα θέματα ασφάλειας του συστήματος Galileo.

               (4)

               Το συμβούλιο ασφάλειας που έχει συσταθεί με βάση το άρθρο 7 του κανονισμού (ΕΚ) αριθ. 876/2002, για να εκπληρώσει την αποστολή που του ανατέθηκε με βάση τις προαναφερόμενες διατάξεις του άρθρου 13 του κανονισμού (ΕΚ) αριθ. 683/2008 και για να ασκεί δεόντως από τις 25 Ιουλίου 2009 τα καθήκοντα που του έχουν ανατεθεί μέχρι τότε, η Επιτροπή χρειάζεται τη συνδρομή των εμπειρογνωμόνων των κρατών μελών.

               (5)

               Άλλωστε, επ’ ευκαιρία της έκδοσης του κανονισμού (ΕΚ) αριθ. 683/2008, η Επιτροπή έκανε δήλωση στην οποία εξέφρασε την πρόθεσή της να δημιουργήσει ομάδα εμπειρογνωμόνων απαρτιζόμενη από αντιπροσώπους των κρατών μελών, με σκοπό να τεθούν σε εφαρμογή οι συγκεκριμένες διατάξεις του άρθρου 13 του κανονισμού και να εξετασθούν τα θέματα που σχετίζονται με την ασφάλεια των συστημάτων.

               (6)

               Στην εν λόγω δήλωση διευκρινίζεται ότι η Επιτροπή θα μεριμνήσει ώστε η ομάδα εμπειρογνωμόνων να απαρτίζεται από έναν αντιπρόσωπο ανά κράτος μέλος και έναν αντιπρόσωπο της Επιτροπής, να προεδρεύει αυτής ο αντιπρόσωπος της Επιτροπής, να αποφασίσει τον εσωτερικό της κανονισμό, ο οποίος θα προβλέπει μεταξύ άλλων την έγκριση γνώμης συναινετικά και θα περιλαμβάνει διάταξη που θα επιτρέπει στους εμπειρογνώμονες να εξετάζουν κάθε θέμα σχετικό με την ασφάλεια των συστημάτων.

               (7)

               Στην ίδια δήλωση, η Επιτροπή δεσμεύθηκε επίσης, στο πλαίσιο άσκησης των αρμοδιοτήτων της, να λαμβάνει πλήρως υπόψη τις γνώμες της ομάδας εμπειρογνωμόνων και να τη συμβουλεύεται, ιδίως πριν από τον καθορισμό των κύριων απαιτήσεων για την ασφάλεια των συστημάτων που προβλέπονται στο άρθρο 13 του κανονισμού (ΕΚ) αριθ. 683/2008.

               (8)

               Πάντοτε στην ίδια δήλωση, η Επιτροπή έκρινε, αφενός ότι οι αντιπρόσωποι της Ευρωπαϊκής Εποπτικής Αρχής του GNSS, του Ευρωπαϊκού Οργανισμού Διαστήματος και του ΓΓ/ΥΕ πρέπει να παρίστανται ως παρατηρητές στις εργασίες της ομάδας εμπειρογνωμόνων σύμφωνα με τις προϋποθέσεις που θα ορίζει ο εσωτερικός κανονισμός της, αφετέρου ότι οι συμφωνίες που συνάπτει η Ευρωπαϊκή Κοινότητα είναι δυνατόν να προβλέπουν τη συμμετοχή αντιπροσώπων τρίτων χωρών στις εργασίες της ομάδας εμπειρογνωμόνων σύμφωνα με τις προϋποθέσεις που θα ορίζει ο εσωτερικός κανονισμός της.

               (9)

               Είναι σκόπιμο συνεπώς να συσταθεί ομάδα εμπειρογνωμόνων, η οποία θα ονομάζεται «συμβούλιο ασφάλειας των ευρωπαϊκών συστημάτων GNSS», η δημιουργία της οποίας, η αποστολή, η σύνθεση και η λειτουργία ανταποκρίνονται στα στοιχεία της δήλωσης της Επιτροπής που προαναφέρθηκε και είναι σύμφωνες με τους οριζόντιους κανόνες για την πλαισίωση των ομάδων εμπειρογνωμόνων της Επιτροπής που αποτελούν το αντικείμενο της απόφασης C(2005)2817 της Επιτροπής.

               (10)

               Πρέπει επίσης να προβλεφθεί η δυνατότητα συμμετοχής τρίτων χωρών στην εν λόγω ομάδα εμπειρογνωμόνων. Πιο συγκεκριμένα, δεδομένου ότι η Νορβηγία και η Ελβετία, μέλη του Ευρωπαϊκού Οργανισμού Διαστήματος, συμμετέχουν στα ευρωπαϊκά προγράμματα GNSS και συνδέονται στενά με τα θέματα ασφάλειας αυτών των προγραμμάτων, είναι σκόπιμο να τους επιτραπεί να συνδεθούν με τις εργασίες της ομάδας εμπειρογνωμόνων για μια προσωρινή περίοδο τριών ετών, η οποία μπορεί να παραταθεί με βάση συμφωνία που θα συνάψει η Ευρωπαϊκή Κοινότητα με καθεμιά από αυτές τις δύο τρίτες χώρες,

         ΑΠΟΦΑΣΙΖΕΙ:
   Άρθρο 1
   Το συμβούλιο ασφάλειας των ευρωπαϊκών συστημάτων GNSS
   Θεσπίζεται ομάδα εμπειρογνωμόνων για την ασφάλεια των ευρωπαϊκών συστημάτων GNSS, με την ονομασία συμβούλιο ασφάλειας των ευρωπαϊκών συστημάτων GNSS (στο εξής «συμβούλιο ασφάλειας»).
   Άρθρο 2
   Αποστολή
   Το συμβούλιο ασφάλειας επικουρεί την Επιτροπή στην εφαρμογή των διατάξεων του άρθρου 13 παράγραφος 1 του κανονισμού (ΕΚ) αριθ. 683/2008 και στην εξέταση θεμάτων σχετικών με την ασφάλεια των ευρωπαϊκών συστημάτων GNSS. Συμβουλεύει την Επιτροπή πριν από τον καθορισμό των κύριων απαιτήσεων για την ασφάλεια των συστημάτων που προβλέπονται στην παράγραφο 2 του ιδίου άρθρου και την υποστηρίζει συνεχώς στην εφαρμογή των διατάξεων της παραγράφου 3 του άρθρου αυτού.
   Άρθρο 3
   Γνωμοδότηση
   Η Επιτροπή συμβουλεύεται τακτικά το συμβούλιο ασφάλειας. Λαμβάνει πλήρως υπόψη της τις γνώμες του.
   Άρθρο 4
   Σύνθεση
   1.   Το συμβούλιο ασφάλειας απαρτίζεται από έναν αντιπρόσωπο ανά κράτος μέλος, ο οποίος επιλέγεται μεταξύ εμπειρογνωμόνων αναγνωρισμένων σε θέματα ασφάλειας και προστασίας, και έναν αντιπρόσωπο της Επιτροπής.
   2.   Αντιπρόσωποι της Ευρωπαϊκής Εποπτικής Αρχής του GNSS, του Ευρωπαϊκού Οργανισμού Διαστήματος και του ΓΓ/ΥΕ μπορούν να παρίστανται ως παρατηρητές στις εργασίες του συμβουλίου ασφάλειας σύμφωνα με τους όρους του εσωτερικού του κανονισμού.
   3.   Οι συμφωνίες που συνάπτει η Ευρωπαϊκή Κοινότητα είναι δυνατόν να προβλέπουν τη συμμετοχή αντιπροσώπων τρίτων χωρών στις εργασίες του συμβουλίου ασφάλειας, καθώς και τη συμμετοχή τους ως πλήρων μελών του εν λόγω συμβουλίου.
   4.   Από την έναρξη ισχύος της παρούσας απόφασης, αντιπρόσωποι της Νορβηγίας και της Ελβετίας μπορούν να παρίστανται προσωρινά ως παρατηρητές στις εργασίες του συμβουλίου ασφάλειας σύμφωνα με τους όρους του εσωτερικού του κανονισμού, με την προϋπόθεση ότι η Νορβηγία και η Ελβετία θα επιβεβαιώσουν προηγουμένως την πρόθεσή τους να εφαρμόσουν στο έδαφός τους όλα τα μέτρα ασφάλειας που είναι αναγκαία για να εξασφαλισθεί κατάλληλος βαθμός προστασίας των υποδομών, των υπηρεσιών και των τεχνολογιών των ευρωπαϊκών προγραμμάτων και συστημάτων GNSS, ιδίως όσον αφορά τον έλεγχο των εξαγωγών. Η διάρκεια αυτής της προσωρινής συμμετοχής πρέπει να επιτρέπει τη σύναψη συμφωνίας όπως προβλέπεται στην παράγραφο 3 και ούτως ή άλλως δεν πρέπει να υπερβαίνει τα τρία έτη.
   5.   Η συμμετοχή τρίτης χώρας στις εργασίες του συμβουλίου ασφάλειας είναι δυνατόν να μειωθεί ή να ανασταλεί, εφόσον οι ενέργειες της χώρας αυτής δεν επιτρέπουν να εξασφαλισθεί ο απαιτούμενος βαθμός προστασίας όσον αφορά την ασφάλεια ή η συμμόρφωσή της στους κανόνες ασφάλειας που έχουν καθορισθεί για τα ευρωπαϊκά προγράμματα GNSS.
   6.   Ο πρόεδρος του συμβουλίου ασφάλειας μπορεί να καλέσει άλλους εμπειρογνώμονες να συμμετέχουν ευκαιριακά στις εργασίες του συμβουλίου ασφάλειας σύμφωνα με τους όρους του εσωτερικού του κανονισμού. Τα στοιχεία, τα οποία δικαιολογούν την παρουσία των εμπειρογνωμόνων αυτών, κοινοποιούνται προηγουμένως από τον πρόεδρο στα μέλη του συμβουλίου ασφάλειας.
   7.   Οι αντιπρόσωποι που ορίζει κάθε κράτος μέλος ή οργανισμός παραμένουν στα καθήκοντά τους έως ότου αντικατασταθούν ή λήξει η θητεία τους. Η Επιτροπή μπορεί να απορρίψει αντιπρόσωπο κράτους μέλους ή οργανισμού, εφόσον ο διορισμός αυτός φαίνεται να μην αρμόζει, ιδίως σε περίπτωση σύγκρουσης συμφερόντων· τότε η Επιτροπή ενημερώνει γρήγορα το ενδιαφερόμενο κράτος ή τον οργανισμό, προκειμένου να ορίσουν άλλο αντιπρόσωπο.
   Άρθρο 5
   Λειτουργία
   1.   Του συμβουλίου προεδρεύει ο αντιπρόσωπος της Επιτροπής.
   2.   Σε συμφωνία με την Επιτροπή, επιτρέπεται η σύσταση επιμέρους ομάδων με σκοπό να εξετάζουν συγκεκριμένα θέματα με βάση ρητή εντολή του συμβουλίου ασφάλειας· οι επιμέρους ομάδες διαλύονται αμέσως μετά την εκπλήρωση της αποστολής τους.
   3.   Το συμβούλιο ασφάλειας και οι επιμέρους ομάδες του συνεδριάζουν κανονικά σε τόπο όπου είναι εγκατεστημένη η Επιτροπή και οι υπηρεσίες της, με τον τρόπο και το χρονοδιάγραμμα που ορίζει η Επιτροπή. Ο τόπος συνεδρίασης προστατεύεται με κατάλληλο τρόπο ανάλογα με τη φύση των εργασιών. Η Επιτροπή παρέχει γραμματειακή υποστήριξη. Στις συνεδριάσεις μπορούν να συμμετέχουν ενδιαφερόμενοι υπάλληλοι άλλων υπηρεσιών της Επιτροπής.
   4.   Το συμβούλιο ασφάλειας αποφασίζει τον εσωτερικό κανονισμό του με βάση το υπόδειγμα εσωτερικού κανονισμού που έχει αποφασίσει η Επιτροπή (3). Στον εσωτερικό κανονισμό διευκρινίζεται ιδίως ότι το συμβούλιο ασφάλειας εκδίδει γνώμη ή συντάσσει έκθεση συναινετικά κατά το δυνατόν και κάθε μέλος του συμβουλίου ασφάλειας μπορεί να θέσει οποιοδήποτε θέμα σχετικό με την ασφάλεια των ευρωπαϊκών συστημάτων GNSS.
   5.   Όσοι συμμετέχουν στις συνεδριάσεις του συμβουλίου ασφάλειας και των επιμέρους ομάδων του υποχρεούνται να συμμορφώνονται αυστηρά με τους κανόνες ασφάλειας και προστασίας της Επιτροπής, ιδίως σε ό,τι αφορά τα διαβαθμισμένα έγγραφα.
   Άρθρο 6
   Έξοδα συνεδριάσεων
   1.   Η Επιτροπή καλύπτει τα οδοιπορικά και τα έξοδα διαμονής των μελών, των εμπειρογνωμόνων και των παρατηρητών που συμμετέχουν στις δραστηριότητες του συμβουλίου ασφάλειας, σύμφωνα με τις διατάξεις που ισχύουν στην Επιτροπή. Τα μέλη δεν αμείβονται για την εκτέλεση των καθηκόντων τους.
   2.   Τα έξοδα των συνεδριάσεων καλύπτονται εντός των ορίων που επιτρέπουν τα κονδύλια που διατίθενται στο πλαίσιο της ετήσιας διαδικασίας κατανομής πόρων.
   Άρθρο 7
   Έναρξη ισχύος
   Η παρούσα απόφαση αρχίζει να ισχύει την ημέρα της έγκρισής της από την Επιτροπή. Δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Απριλίου 2009.

            Για την Επιτροπή

         Antonio TAJANI

            Αντιπρόεδρος

      (1)  ΕΕ L 196 της 24.7.2008, σ. 1.

      (2)  ΕΕ L 138 της 28.5.2002, σ. 1.

      (3)  Παράρτημα ΙΙΙ του εγγράφου SEC(2005) 1004 της 27.7.2005.


title: 2011/870/ΕΕ: Απόφαση της Ευρωπαϊκής Κεντρικής Τράπεζας, της 14ης Δεκεμβρίου 2011 , σχετικά με συμπληρωματικά προσωρινά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών (ΕΚΤ/2011/25)

text:
               22.12.2011

               EL

               Επίσημη Εφημερίδα της Ευρωπαϊκής Ένωσης

               L 341/65

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 14ης Δεκεμβρίου 2011
   σχετικά με συμπληρωματικά προσωρινά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών
   (ΕΚΤ/2011/25)
   (2011/870/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση και το άρθρο 18.2,
   Εκτιμώντας τα ακόλουθα:

               (1)

               Σύμφωνα με το άρθρο 18.1 του καταστατικού του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, η Ευρωπαϊκή Κεντρική Τράπεζα (ΕΚΤ) και οι εθνικές τράπεζες των κρατών μελών με νόμισμα το ευρώ (εφεξής οι «ΕθνΚΤ») μπορούν να διενεργούν πιστοδοτικές και πιστοληπτικές πράξεις με πιστωτικά ιδρύματα και άλλους φορείς της αγοράς, με επαρκή ασφάλεια προκειμένου για δάνεια. Οι γενικοί όροι υπό τους οποίους η ΕΚΤ και οι ΕθνΚΤ δέχονται να συμμετέχουν σε πιστοδοτικές πράξεις του Ευρωσυστήματος, περιλαμβανομένων των κριτηρίων καθορισμού της καταλληλότητας των ασφαλειών για τις πιστοδοτικές αυτές πράξεις, προβλέπονται στο παράρτημα I της κατευθυντήριας γραμμής ΕΚΤ/2000/7, της 31ης Αυγούστου 2000, σχετικά με τα μέσα και τις διαδικασίες νομισματικής πολιτικής του Ευρωσυστήματος (1) (εφεξής η «Γενική τεκμηρίωση»).

               (2)

               Στις 8 Δεκεμβρίου 2011 το διοικητικό συμβούλιο αποφάσισε τη λήψη πρόσθετων μέτρων ενισχυμένης πιστωτικής στήριξης με σκοπό τη στήριξη των τραπεζικών χορηγήσεων και της ρευστότητας στην αγορά χρήματος στη ζώνη του ευρώ. Σύμφωνα με την εν λόγω απόφαση και προκειμένου να ενισχυθεί η παροχή ρευστότητας στους αντισυμβαλλόμενους σε πράξεις νομισματικής πολιτικής του Ευρωσυστήματος, θα πρέπει να προβλεφθεί η δυνατότητα τερματισμού ή τροποποίησης ορισμένων πιο μακροπρόθεσμων πράξεων αναχρηματοδότησης πριν από τη λήξη τους και να διευρυνθούν τα κριτήρια καθορισμού της καταλληλότητας των περιουσιακών στοιχείων που πρόκειται να παρέχονται ως ασφάλεια για πράξεις νομισματικής πολιτικής του Ευρωσυστήματος.

               (3)

               Τα εν λόγω μέτρα πρέπει να εφαρμοστούν προσωρινά, έως ότου το διοικητικό συμβούλιο κρίνει ότι η σταθερότητα του χρηματοπιστωτικού συστήματος επιτρέπει την εφαρμογή του γενικού πλαισίου του Ευρωσυστήματος για πράξεις νομισματικής πολιτικής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Συμπληρωματικά μέτρα όσον αφορά τις πράξεις αναχρηματοδότησης και την καταλληλότητα των ασφαλειών
   1.   Οι κανόνες που θεσπίζονται με την παρούσα απόφαση όσον αφορά τη διενέργεια πράξεων νομισματικής πολιτικής του Ευρωσυστήματος και τα κριτήρια καταλληλότητας των ασφαλειών εφαρμόζονται σε συνδυασμό με τη Γενική τεκμηρίωση.
   2.   Σε περίπτωση τυχόν διαφοράς μεταξύ της παρούσας απόφασης και της Γενικής τεκμηρίωσης, όπως αυτή εφαρμόζεται από τις ΕθνΚΤ σε εθνικό επίπεδο, κατισχύει η πρώτη. Οι ΕθνΚΤ εξακολουθούν να εφαρμόζουν αυτούσιες όλες τις διατάξεις της Γενικής τεκμηρίωσης, εκτός αν άλλως προβλέπεται στην παρούσα απόφαση.
   Άρθρο 2
   Δυνατότητα τερματισμού ή τροποποίησης πράξεων πιο μακροπρόθεσμης αναχρηματοδότησης
   Με απόφασή του το Ευρωσύστημα μπορεί να επιτρέπει υπό όρους σε αντισυμβαλλόμενους να μειώνουν το ποσό ορισμένων πράξεων πιο μακροπρόθεσμης αναχρηματοδότησης ή να τερματίζουν τις εν λόγω πράξεις πριν από τη λήξη τους.
   Άρθρο 3
   Αποδοχή ορισμένων πρόσθετων τίτλων που προέρχονται από τιτλοποίηση
   1.   Εκτός από τους προερχόμενους από τιτλοποίηση τίτλους που προβλέπονται στο κεφάλαιο 6 της Γενικής τεκμηρίωσης, επιλέξιμοι ως ασφάλειες για πράξεις νομισματικής πολιτικής του Ευρωσυστήματος είναι και οι τίτλοι που προέρχονται από τιτλοποίηση, των οποίων τα υποκείμενα περιουσιακά στοιχεία περιλαμβάνουν αποκλειστικά είτε ενυπόθηκα στεγαστικά δάνεια είτε δάνεια σε μικρές και μεσαίες επιχειρήσεις (ΜΜΕ), έστω και αν αυτοί δεν πληρούν τις προϋποθέσεις πιστοληπτικής αξιολόγησης κατά τα προβλεπόμενα στην ενότητα 6.3.2 της Γενικής τεκμηρίωσης, αλλά κατά τα λοιπά πληρούν όλα τα κριτήρια καταλληλότητας που ισχύουν για τους προερχόμενους από τιτλοποίηση τίτλους σύμφωνα με τη Γενική τεκμηρίωση, υπό τον όρο ότι, κατά την έκδοσή τους και ανά πάσα στιγμή κατόπιν αυτής, οι εν λόγω τίτλοι απολαύουν δεύτερης καλύτερης αξιολόγησης επιπέδου ισοδύναμου ή ανώτερου του ελάχιστου ορίου πιστοληπτικής διαβάθμισης του Ευρωσυστήματος το οποίο αντιστοιχεί στη βαθμίδα 2 της εναρμονισμένης κλίμακας πιστοληπτικής διαβάθμισης του Ευρωσυστήματος, σύμφωνα με τα οριζόμενα στην ενότητα 6.3.1 της Γενικής τεκμηρίωσης. Πρέπει επίσης να πληρούν τους ακόλουθους όρους:

               α)

               τα περιουσιακά στοιχεία τα οποία εξασφαλίζουν τους τίτλους που προέρχονται από τιτλοποίηση και παράγουν εισοδηματική ροή ανήκουν στην ίδια κατηγορία περιουσιακών στοιχείων, δηλαδή η ομάδα περιουσιακών στοιχείων περιλαμβάνει αποκλειστικά είτε ενυπόθηκα στεγαστικά δάνεια είτε δάνεια σε ΜΜΕ, περιουσιακά δε στοιχεία διαφορετικών κατηγοριών δεν αναμειγνύονται μεταξύ τους·

               β)

               τα περιουσιακά στοιχεία τα οποία εξασφαλίζουν τους τίτλους που προέρχονται από τιτλοποίηση και παράγουν εισοδηματική ροή δεν περιλαμβάνουν δάνεια που:

                           i)

                           δεν εξυπηρετούνται κατά τον χρόνο έκδοσης του προερχόμενου από τιτλοποίηση τίτλου ή

                           ii)

                           είναι ή καθίστανται ανά πάσα στιγμή δομημένα, κοινοπρακτικά, ή μοχλευμένα·

               γ)

               ο αντισυμβαλλόμενος που παρέχει ως ασφάλεια τίτλο προερχόμενο από τιτλοποίηση ή οποιοσδήποτε τρίτος με τον οποίο αυτός έχει στενούς δεσμούς δεν ενεργεί ως φορέας που παρέχει αντιστάθμιση του κινδύνου επιτοκίου σε σχέση με τον εν λόγω τίτλο·

               δ)

               τα έγγραφα που αφορούν τη συναλλαγή σε τίτλους προερχόμενους από τιτλοποίηση περιέχουν διατάξεις περί αδιάλειπτης εξυπηρέτησης των δανείων.

         2.   Για τους σκοπούς της παραγράφου 1 οι όροι «μικρή επιχείρηση» και «μεσαία επιχείρηση» έχουν την έννοια που αποδίδεται σε αυτούς στη σύσταση 2003/361/ΕΚ της Επιτροπής, της 6ης Μαΐου 2003, σχετικά με τον ορισμό των πολύ μικρών, των μικρών και των μεσαίων επιχειρήσεων (2).
   Άρθρο 4
   Αποδοχή ορισμένων πρόσθετων δανειακών απαιτήσεων
   1.   Ορισμένη ΕθνΚΤ μπορεί να δέχεται ως ασφάλεια για πράξεις νομισματικής πολιτικής του Ευρωσυστήματος δανειακές απαιτήσεις που δεν πληρούν τα κριτήρια καταλληλότητας του Ευρωσυστήματος.
   2.   Για τους σκοπούς της αποδοχής των δανειακών απαιτήσεων της παραγράφου 1 οι ΕθνΚΤ θεσπίζουν κριτήρια καταλληλότητας και μέτρα ελέγχου κινδύνων. Τα εν λόγω κριτήρια καταλληλότητας και μέτρα ελέγχου κινδύνων υπόκεινται σε προηγούμενη έγκριση από το διοικητικό συμβούλιο.
   Άρθρο 5
   Τελικές διατάξεις
   Η παρούσα απόφαση αρχίζει να ισχύει στις 19 Δεκεμβρίου 2011.

      Φρανκφούρτη, 14 Δεκεμβρίου 2011.

            Για τo διοικητικό συμβoύλιo της ΕΚΤ

            Ο πρόεδρος της ΕΚΤ

         Mario DRAGHI

      (1)  ΕΕ L 310 της 11.12.2000, σ. 1. Από την 1η Ιανουαρίου 2012 η κατευθυντήρια γραμμή ΕΚΤ/2000/7 αντικαθίσταται από την κατευθυντήρια γραμμή ΕΚΤ/2011/14 της 20ής Σεπτεμβρίου 2011 σχετικά με τα μέσα και τις διαδικασίες νομισματικής πολιτικής του Ευρωσυστήματος (ΕΕ L 331 της 14.12.2011, σ. 1).

      (2)  ΕΕ L 124 της 20.5.2003, σ. 36.


Avis juridique important

|

31994D0049

94/49/ΕΚ: Απόφαση του Συμβουλίου της 20ής Δεκεμβρίου 1993 για τη σύναψη πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευτωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου

Επίσημη Εφημερίδα αριθ. L 025 της 29/01/1994 σ. 0026 - 0026 Φινλανδική ειδική έκδοση: Κεφάλαιο 11 τόμος 28 σ. 0037  Σουηδική ειδική έκδοση: Κεφάλαιο 11 τόμος 28 σ. 0037

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για τη σύναψη πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευτωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός,  και της Δημοκρατίας της Βουλγαρίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου (94/49/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2,  τα συμπεράσματα του Ευρωπαϊκού Συμβουλίου της Κοπεγχάγης, της 21ης και 22ας Ιουνίου 1993,  την πρόταση της Επιτροπής,  Εκτιμώντας:  ότι η Επιτροπή διαπραγματεύτηκε εξ ονόματος των Κοινοτήτων πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα και της ευρωπαϊκής συμφωνίας με τη Δημοκρατία της Βουλγαρίας- ότι θα πρέπει να εγκριθεί αυτό το πρόσθετο πρωτόκολλο,  ΑΠΟΦΑΣΙΖΕΙ:   Άρθρο 1  Το πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου, και της ευρωπαϊκής  συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, εγκρίνεται εξ ονόματος της Ευρωπαϊκής Κοινότητας.  Το κείμενο του πρόσθετου πρωτοκόλλου επισυνάπτεται στην παρούσα απόφαση.   Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρόσθετο πρωτόκολλο δεσμεύοντας την Ευρωπαϊκή Κοινότητα.  Ο Πρόεδρος του Συμβουλίου πραγματοποιεί την κοινοποίηση που προβλέπεται στο άρθρο 8 του πρόσθετου πρωτοκόλλου εξ ονόματος της Ευρωπαϊκής Κοινότητας.  Βρυξέλλες, 20 Δεκεμβρίου 1993.  Για το Συμβούλιο Ο Πρόεδρος W. CLAES


Avis juridique important

|

E2003C0703(04)

Έγκριση κρατικής ενίσχυσης σύμφωνα με τα άρθρα 61 και 63 της συμφωνίας για τον ΕΟΧ και το άρθρο 1 παράγραφος 1 του πρωτοκόλλου 3 της συμφωνίας για την ίδρυση Εποπτεύουσας Αρχής και Δικαστηρίου — Απόφαση της Εποπτεύουσας Αρχής της ΕΖΕΣ να προτείνει κατάλληλα μέτρα

Επίσημη Εφημερίδα αριθ. C 155 της 03/07/2003 σ. 0007 - 0007

Έγκριση κρατικής ενίσχυσης σύμφωνα με τα άρθρα 61 και 63 της συμφωνίας για τον ΕΟΧ και το άρθρο 1 παράγραφος 1 του πρωτοκόλλου 3 της συμφωνίας για την ίδρυση Εποπτεύουσας Αρχής και ΔικαστηρίουΑπόφαση της Εποπτεύουσας Αρχής της ΕΖΕΣ να προτείνει κατάλληλα μέτρα(2003/C 155/08)Ημερομηνία θέσπισης: 4.12.2002Κράτος ΕΖΕΣ: ΝορβηγίαΑριθμός ενίσχυσης: SAM 070.019Τίτλος: Σύσταση στη Νορβηγία κατάλληλων μέτρων όσον αφορά κρατική ενίσχυση υπό τη μορφή εγγυήσεων σύμφωνα με την πράξη για τις κρατικές επιχειρήσεις ("Lov om statsforetak")Νομική βάση: Πράξη για τις κρατικές επιχειρήσεις (Νορβηγική πράξη αριθ. 71 της 30ής Αυγούστου 1991 για τις κρατικές επιχειρήσεις· "Lov om statsforetak")Μορφή ενίσχυσης: Κρατική εγγύησηΑπόφαση: Τα κατάλληλα μέτρα που προτάθηκαν από την Εποπτεύουσα Αρχή και έγιναν δεκτά από τις νορβηγικές αρχές είναι τα ακόλουθα:α) οι νορβηγικές αρχές λαμβάνουν κάθε νομοθετικό, διοικητικό και άλλο μέτρο απαραίτητο για την εξάλειψη οποιασδήποτε ασυμβίβαστης ενίσχυσης προκύπτει από τα τμήματα 4, 51 και 53 της πράξης για τις κρατικές επιχειρήσεις. Η ενίσχυση θα καταργηθεί από 1ης Ιανουαρίου 2003, εκτός εάν η Εποπτεύουσα Αρχή συμφωνήσει σε μεταγενέστερη ημερομηνία, την οποία θα κρίνει αντικειμενικά απαραίτητη και δικαιολογημένη·β) η νορβηγική κυβέρνηση κοινοποιεί στην Εποπτεύουσα Αρχή το συντομότερο δυνατό τα σχετικά μέτρα που θα λάβει για να παύσει την ενίσχυση και οπωσδήποτε το αργότερο έξι εβδομάδες από την παραλαβή της παρούσας απόφασης.Το πρωτότυπο κείμενο της απόφασης, από το οποίο έχει αφαιρεθεί κάθε εμπιστευτική πληροφορία, είναι διαθέσιμο στην διεύθυνση:http://www.eftasurv.int


Avis juridique important

|

32002D1786

Απόφαση αριθ. 1786/2002/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για τη θέσπιση προγράμματος κοινοτικής δράσης στον τομέα της δημόσιας υγείας (2003-2008) - Δήλωση της Επιτροπής

Επίσημη Εφημερίδα αριθ. L 271 της 09/10/2002 σ. 0001 - 0012

Απόφαση αριθ. 1786/2002/ΕΚ του Ευρωπαϊκού Κοινοβουλίου και του Συμβουλίουτης 23ης Σεπτεμβρίου 2002για τη θέσπιση προγράμματος κοινοτικής δράσης στον τομέα της δημόσιας υγείας (2003-2008)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 152,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),τη γνώμη της Επιτροπής των Περιφερειών(3),Aποφασίζοντας σύμφωνα με τη διαδικασία του άρθρου 251 της συνθήκης(4), υπό το πρίσμα του κοινού σχεδίου που εγκρίθηκε από την επιτροπή συνδιαλλαγής στις 15 Μαΐου 2002,Εκτιμώντας τα ακόλουθα:(1) Η Κοινότητα έχει δεσμευθεί για την προαγωγή και τη βελτίωση της υγείας, για την πρόληψη των ασθενειών και για την αντιμετώπιση των απειλών κατά της υγείας, αποσκοπώντας στη μείωση της νοσηρότητας και της πρόωρης θνησιμότητας καθώς και της ανικανότητας που περιορίζει τη δραστηριότητα. Προκειμένου να συμβάλει στην ευημερία των ευρωπαίων πολιτών, η Κοινότητα πρέπει να αντιμετωπίζει συντονισμένα και με συνέπεια τις ανησυχίες των λαών της σχετικά με τους κινδύνους για την υγεία και τις προσδοκίες τους για υψηλού επιπέδου προστασία της υγείας. Επομένως, όλες οι δραστηριότητες της Κοινότητας που συνδέονται με την υγεία πρέπει να έχουν μεγάλη προβολή και διαφάνεια και να επιτρέπουν την ισόρροπη διαβούλευση και συμμετοχή όλων των ενδιαφερομένων, προκειμένου να προαχθεί η καλύτερη ροή των γνώσεων και της ενημέρωσης επιτρέποντας μια μεγαλύτερη συμμετοχή των ατόμων σε αποφάσεις που αφορούν την υγεία τους. Στο πλαίσιο αυτό, θα πρέπει να αποδοθεί προσοχή στο δικαίωμα του πληθυσμού της Κοινότητας να διαθέτει απλές, σαφείς και επιστημονικά έγκυρες πληροφορίες σχετικά με μέτρα προστασίας της υγείας και πρόληψης ασθενειών, με σκοπό τη βελτίωση της ποιότητας της ζωής.(2) Η υγεία αποτελεί προτεραιότητα και θα πρέπει να εξασφαλίζεται υψηλό επίπεδο προστασίας της υγείας κατά τον καθορισμό και την εφαρμογή όλων των κοινοτικών πολιτικών και δραστηριοτήτων. Βάσει του άρθρου 152 της συνθήκης, η Κοινότητα καλείται να διαδραματίσει ενεργό ρόλο στον εν λόγω τομέα με τη λήψη μέτρων που δεν μπορούν να ληφθούν από τα κράτη μέλη, σύμφωνα με την αρχή της επικουρικότητας.(3) Εντός του πλαισίου της δημόσιας υγείας που καθορίζεται στην ανακοίνωση της Επιτροπής της 24ης Νοεμβρίου 1993 σχετικά με το πλαίσιο δράσης στον τομέα της δημόσιας υγείας, εγκρίθηκαν οκτώ προγράμματα δράσης, και συγκεκριμένα:- η απόφαση αριθ. 645/96/ΕΚ του Ευρωπαϊκού Κοινοβουλίου και του Συμβουλίου, της 29ης Μαρτίου 1996, σχετικά με τη θέσπιση κοινοτικού προγράμματος δράσης για την προαγωγή, ενημέρωση, διαπαιδαγώγηση και κατάρτιση σε θέματα υγείας, εντός του πλαισίου δράσης στον τομέα της δημόσιας υγείας (1996-2000)(5),- η απόφαση αριθ. 646/96/EΚ του Ευρωπαϊκού Κοινοβουλίου και του Συμβουλίου, της 29ης Μαρτίου 1996, για τη θέσπιση σχεδίου δράσης για την καταπολέμηση του καρκίνου εντός του πλαισίου δράσης στον τομέα της δημόσιας υγείας (1996-2000)(6),- η απόφαση αριθ. 647/96/EΚ του Ευρωπαϊκού Κοινοβουλίου και του Συμβουλίου, της 29ης Μαρτίου 1996, για τη θέσπιση κοινοτικού προγράμματος δράσης σχετικά με την πρόληψη του AIDS και ορισμένων άλλων μεταδοτικών νόσων εντός του πλαισίου δράσης στον τομέα της δημόσιας υγείας (1996- 2000)(7),- η απόφαση αριθ. 102/97/EΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1996, για τη θέσπιση κοινοτικού προγράμματος δράσης για την πρόληψη της τοξικομανίας εντός του πλαισίου της δράσης στον τομέα της δημόσιας υγείας (1996- 2000)(8),- η απόφαση αριθ. 1400/97/EΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, για τη θέσπιση κοινοτικού προγράμματος δράσης σχετικά με την παρακολούθηση της υγείας στο πλαίσιο της δράσης στον τομέα της δημόσιας υγείας (1997- 2001)(9),- η απόφαση αριθ. 372/1999/EΚ του Ευρωπαϊκού Κοινοβουλίου και του Συμβουλίου, της 8ης Φεβρουαρίου 1999, για τη θέσπιση κοινοτικού προγράμματος δράσης σχετικά με την πρόληψη των τραυματισμών στο πλαίσιο της δράσης στον τομέα της δημόσιας υγείας (1999- 2003)(10),- η απόφαση αριθ. 1295/1999/EΚ του Ευρωπαϊκού Κοινοβουλίου και του Συμβουλίου, της 29ης Απριλίου 1999, σχετικά με την έγκριση προγράμματος κοινοτικής δράσης, όσον αφορά τις σπάνιες ασθένειες στο πλαίσιο της δράσης στον τομέα της δημόσιας υγείας (1999-2003)(11), και- η απόφαση αριθ. 1296/1999/EΚ του Ευρωπαϊκού Κοινοβουλίου και του Συμβουλίου, της 29ης Απριλίου 1999, σχετικά με την έγκριση προγράμματος κοινοτικής δράσης, όσον αφορά τις ασθένειες που σχετίζονται με τη ρύπανση στο πλαίσιο της δράσης στον τομέα της δημόσιας υγείας (1999- 2001)(12).Επιπλέον, έχει εκδοθεί η απόφαση αριθ. 2119/98/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 1998, για τη δημιουργία δικτύου επιδημιολογικής παρακολούθησης και ελέγχου των μεταδοτικών ασθενειών στην Κοινότητα(13). Δυνάμει αυτής της απόφασης, η Επιτροπή υιοθέτησε στις 22 Δεκεμβρίου 1999 την απόφαση 2000/57/ΕΚ για σύστημα έγκαιρου συναγερμού και αντίδρασης για την πρόληψη και τον έλεγχο μεταδοτικών ασθενειών(14).(4) Άλλες δραστηριότητες εντός του πλαισίου δημόσιας υγείας περιλάμβαναν τη σύσταση 98/463/ΕΚ του Συμβουλίου, της 29ης Ιουνίου 1998, για την καταλληλότητα των δοτών αίματος και πλάσματος και τον έλεγχο της αιμοδοσίας στην Ευρωπαϊκή Κοινότητα(15) και τη σύσταση 1999/519/ΕΚ του Συμβουλίου, της 12ης Ιουλίου 1999, περί του περιορισμού της έκθεσης του κοινού σε ηλεκτρομαγνητικά πεδία (0 Hz - 300 GHz)(16).(5) Το πλαίσιο δημόσιας υγείας επανεξετάστηκε από την ανακοίνωση της Επιτροπής, της 15ης Απριλίου 1998, σχετικά με την ανάπτυξη της πολιτικής για τη δημόσια υγεία στην Ευρωπαϊκή Κοινότητα που επεσήμανε ότι απαιτείται νέα στρατηγική υγείας και νέο πρόγραμμα υγείας ενόψει των νέων διατάξεων της συνθήκης, των νέων προκλήσεων και της κτηθείσης εμπειρίας.(6) Το Συμβούλιο, στα συμπεράσματά του, της 26ης Νοεμβρίου 1998, σχετικά με το μελλοντικό πλαίσιο κοινοτικής δράσης στον τομέα της δημόσιας υγείας(17) και στο ψήφισμά του, της 8ης Ιουνίου 1999(18), η Οικονομική και Κοινωνική Επιτροπή, στη γνώμη της 9ης Σεπτεμβρίου 1998(19), η Επιτροπή των Περιφερειών, στη γνώμη της 19ης Νοεμβρίου 1998(20), και το Ευρωπαϊκό Κοινοβούλιο, στο ψήφισμά του A4-0082/99 της 12ης Μαρτίου 1999(21), δέχθηκαν με ικανοποίηση την ανακοίνωση της Επιτροπής, της 15ης Απριλίου 1998, και υποστήριξαν ότι οι κοινοτικές ενέργειες θα πρέπει να ορίζονται σε ένα γενικό πρόγραμμα που θα εφαρμόζεται για περίοδο τουλάχιστον πέντε ετών με τρεις γενικούς στόχους: τη βελτίωση της πληροφόρησης για την ανάπτυξη της δημόσιας υγείας, την ταχεία αντίδραση σε απειλές κατά της υγείας και την αντιμετώπιση των καθοριστικών παραγόντων της υγείας μέσω της προαγωγής της υγείας και της πρόληψης των ασθενειών, με την υποστήριξη της διατομεακής δράσης και τη χρήση όλων των κατάλληλων μέσων της συνθήκης.(7) Το Συμβούλιο, στο ψήφισμά του, της 29ης Ιουνίου 2000, σχετικά με τη συνέχεια της διάσκεψης της Έβορα με θέμα τους καθοριστικούς παράγοντες για την υγεία, εκτίμησε ότι, λόγω των αυξανόμενων διαφορών στο καθεστώς της υγείας και στις επιδόσεις υγείας μεταξύ και εντός των κρατών μελών, απαιτούνται νέες και συντονισμένες προσπάθειες σε εθνικό και κοινοτικό επίπεδο. Χαιρέτισε τη δέσμευση της Επιτροπής να υποβάλει πρόταση σχετικά με το νέο πρόγραμμα για τη δημόσια υγεία, το οποίο θα περιλαμβάνει συγκεκριμένη δέσμη δράσεων προς αντιμετώπιση των καθοριστικών για την υγεία παραγόντων μέσω της προαγωγής της υγείας και της πρόληψης των ασθενειών, που θα υποστηρίζονται από μια διατομεακή πολιτική, και συμφώνησε ότι πρέπει να αναπτυχθεί η δέουσα βάση γνώσεων και ότι, ως εκ τούτου, χρειάζεται αποτελεσματικό σύστημα παρακολούθησης της υγείας. Τόνισε τη σημασία της νέας κοινοτικής στρατηγικής για τη δημόσια υγεία, που βασίζεται σε δράσεις επί συγκεκριμένων καθοριστικών παραγόντων αναπτυσσόμενες στο πλαίσιο υφιστάμενων προγραμμάτων, κυρίως όσον αφορά τον καπνό, τη διατροφή και τα οινοπνευματώδη. Υπογραμμίζει ότι είναι σημαντικό όχι μόνο να εξασφαλιστεί η συνέχεια με υφιστάμενες δράσεις αλλά και να προχωρήσουν οι σχετικές εργασίες κατά πλήρως συνεκτικό και συστηματικό τρόπο.(8) Το Συμβούλιο επιβεβαιώνει τα συμπεράσματά του της 18ης Νοεμβρίου 1999 για την καταπολέμηση της κατανάλωσης καπνού, με τα οποία υπογράμμισε ότι απαιτείται συνολική στρατηγική και κάλεσε την Επιτροπή, μεταξύ άλλων, να ενισχύσει τη συνεργασία μεταξύ της πολιτικής για την υγεία και των πολιτικών σε άλλους τομείς προς εξασφάλιση υψηλού επιπέδου υγειονομικής προστασίας.(9) Το Συμβούλιο της 18ης Νοεμβρίου 1999 ενέκρινε ομόφωνα ψήφισμα σχετικά με την προαγωγή της πνευματικής υγείας.(10) Σύμφωνα με την έκθεση της Παγκόσμιας Οργάνωσης Υγείας (ΠΟΥ) σχετικά με την παγκόσμια υγεία για το 2000, οι πέντε κατηγορίες των σοβαρότερων ασθενειών (σε έτη ζωής υπολογιζόμενα σε συνάρτηση με τις επιβαρύνσεις που επιφέρει η ασθένεια στην υγεία) είναι: 1. νευροψυχικές διαταραχές, 2. καρδιαγγειακές παθήσεις, 3. κακοήθεις όγκοι, 4. ακούσιοι τραυματισμοί και 5. αναπνευστικές παθήσεις. Οι λοιμώδεις νόσοι, όπως είναι ο ιός HIV/AIDS, και η αντοχή των μικροβίων στα αντιβιοτικά απειλούν επίσης την υγεία όλων των λαών της Ευρώπης. Μια σημαντική επιδίωξη του προγράμματος θα ήταν να εντοπίσει καλύτερα τις κατηγορίες των σοβαρότερων ασθενειών στην Κοινότητα, και ιδίως τους βασικούς καθοριστικούς παράγοντες για την υγεία.(11) Το πρόγραμμα θα πρέπει να συμβάλλει στην ανταλλαγή πληροφοριών σχετικά με τις προδιαγραφές ποιότητας στον τομέα της δημόσιας υγείας(12) Είναι απαραίτητη η συλλογή, επεξεργασία και ανάλυση των δεδομένων σε κοινοτικό επίπεδο, ώστε να είναι δυνατή μια αποτελεσματική παρακολούθηση του τομέα της δημόσιας υγείας σε κοινοτικό επίπεδο και να αντλούνται αντικειμενικές, αξιόπιστες, συμβατές συγκρίσιμες και ανταλλάξιμες πληροφορίες που θα επιτρέπουν στην Επιτροπή και τα κράτη μέλη να βελτιώνουν την ενημέρωση του κοινού και να καταρτίζουν κατάλληλες στρατηγικές, πολιτικές και δράσεις ώστε να επιτυγχάνεται υψηλό επίπεδο προστασίας της ανθρώπινης υγείας. Για τη συμπλήρωση του προγράμματος, θα πρέπει επίσης να λαμβάνονται υπόψη και δεδομένα από τον ιδιωτικό τομέα. Όλα τα σχετικά στατιστικά στοιχεία θα πρέπει να αναλύονται και να ταξινομούνται κατά φύλο.(13) Η Κοινότητα και τα κράτη μέλη διαθέτουν ορισμένα μέσα και μηχανισμούς όσον αφορά την ενημέρωση και την παρακολούθηση του τομέα της δημόσιας υγείας. Κατά συνέπεια, είναι αναγκαίο να εξασφαλισθεί υψηλό επίπεδο συντονισμού των ενεργειών και των πρωτοβουλιών που λαμβάνονται από την Κοινότητα και τα κράτη μέλη για την εφαρμογή του προγράμματος, να προαχθεί η συνεργασία των κρατών μελών και να ενισχυθεί η αποτελεσματικότητα των υφιστάμενων και μελλοντικών δικτύων στον τομέα της δημόσιας υγείας.(14) Έχει ουσιαστική σημασία η Επιτροπή να εξασφαλίζει την αποτελεσματικότητα και τη συνοχή των μέτρων και των δράσεων του προγράμματος σε ειδικό και γενικό επίπεδο, καθώς και την προαγωγή της συνεργασίας των κρατών μελών. Οιεσδήποτε διαρθρωτικές ρυθμίσεις υπό την αιγίδα της Επιτροπής θα πρέπει να περιλαμβάνουν τη συλλογή, την παρακολούθηση και την αξιολόγηση των δεδομένων, καθώς και την ανάπτυξη μεθόδων επιτήρησης και βάσης για ταχείες και συντονισμένες αντιδράσεις όταν υπάρχουν απειλές κατά της υγείας. Οι διαρθρωτικές ρυθμίσεις θα περιλαμβάνουν ενισχυμένο κεντρικό πυρήνα και θα συνδέονται στενά με τους αρμόδιους φορείς που ορίζονται από τα κράτη μέλη.(15) Χρειάζεται ιδίως ένας κατάλληλος διαρκής συντονισμός στην ενημέρωση επί θεμάτων υγείας, με βάση επαρκείς και κατάλληλες γνώσεις, όσον αφορά τα ακόλουθα θέματα: ορισμός των αναγκών για πληροφόρηση, ανάπτυξη δεικτών, συλλογή δεδομένων και πληροφοριών, συγκρισιμότητα, ανταλλαγή δεδομένων και πληροφοριών με τα κράτη μέλη και, μεταξύ αυτών, συνεχής ανάπτυξη βάσεων δεδομένων, αναλύσεις και ευρύτερη διάδοση των πληροφοριών. Ο ίδιος συντονισμός χρειάζεται και στον τομέα της ταχείας αντίδρασης σε απειλές κατά της υγείας, προκειμένου περί των δραστηριοτήτων που αφορούν την επιδημιολογική επιτήρηση, την ανάπτυξη μεθόδων επιτήρησης, την ανταλλαγή πληροφοριών σχετικά με κατευθυντήριες γραμμές, καθώς και τις δράσεις, τους μηχανισμούς και τις διαδικασίες πρόληψης και ελέγχου.(16) Είναι ουσιώδες η Επιτροπή να εξασφαλίσει με τις κατάλληλες διαρθρωτικές ρυθμίσεις την αποτελεσματικότητα και τη συνοχή των μέτρων και των ενεργειών του προγράμματος και να προαγάγει τη συνεργασία των κρατών μελών. Για την εύρυθμη και αποτελεσματική λειτουργία αυτών των διαρθρωτικών ρυθμίσεων, είναι ουσιαστικής σημασίας να καθιερωθεί διαρκής συνεργασία με τις υγειονομικές αρχές των κρατών μελών, τηρουμένων των αρμοδιοτήτων των κρατών μελών.(17) Η Επιτροπή θα πρέπει να υποβάλει ενδεχομένως περαιτέρω προτάσεις σχετικά με το είδος των διαρθρωτικών ρυθμίσεων που απαιτούνται για την υλοποίηση της στρατηγικής στον τομέα της δημόσιας υγείας, ιδίως όσον αφορά την παρακολούθηση της υγείας και την ταχεία αντίδραση σε απειλές κατά της υγείας.(18) Ο συνολικός στόχος του προγράμματος δημόσιας υγείας είναι η επίτευξη υψηλού επιπέδου σωματικής και ψυχικής υγείας και ευεξίας καθώς και μεγαλύτερης ισότητας σε θέματα υγείας σε ολόκληρη την Κοινότητα, κατευθύνοντας τη δράση προς τη βελτίωση της δημόσιας υγείας, την πρόληψη των ασθενειών και διαταραχών και την εξάλειψη των πηγών κινδύνου για την υγεία, με σκοπό την καταπολέμηση της νοσηρότητας και της πρόωρης θνησιμότητας, λαμβανομένων υπόψη του φύλου και της ηλικίας. Για την εκπλήρωση του στόχου αυτού, οι δράσεις θα πρέπει να καθοδηγούνται από την ανάγκη αύξησης του προσδόκιμου ζωής χωρίς ανικανότητα ή ασθένεια, προαγωγής της ποιότητας της ζωής και ελαχιστοποίησης των οικονομικών και κοινωνικών συνεπειών της ασθένειας, μειώνοντας έτσι τις ανισότητες στον τομέα της υγείας, λαμβανομένης υπόψη της περιφερειακής προσέγγισης όσον αφορά τα θέματα υγείας. Προτεραιότητα θα πρέπει να δίδεται σε δράσεις προαγωγής της υγείας που αφορούν τις σοβαρότερες ασθένειες. Tο πρόγραμμα θα πρέπει να υποστηρίζει την ανάπτυξη ολοκληρωμένης και διατομεακής στρατηγικής για την υγεία για να εξασφαλισθεί ότι οι κοινοτικές πολιτικές και δραστηριότητες συμβάλλουν στην προστασία και την προαγωγή της υγείας.(19) Για την επίτευξη των ανωτέρω, το πρόγραμμα θα πρέπει να λαμβάνει υπόψη τη σημασία της εκπαίδευσης και της κατάρτισης, καθώς και της διασύνδεσης μέσω δικτύων.(20) Η συνθήκη επιτάσσει υψηλό βαθμό προστασίας της ανθρώπινης υγείας κατά τον καθορισμό και την εφαρμογή όλων των κοινοτικών πολιτικών και δραστηριοτήτων. Χρειάζεται ισχυρός σύνδεσμος μεταξύ όλων των κοινοτικών πολιτικών που έχουν αντίκτυπο στην υγεία και της κοινοτικής στρατηγικής για τη δημόσια υγεία. Στο πλαίσιο του προγράμματος δημόσιας υγείας, μια από τις προτεραιότητες θα είναι η θέσπιση κριτηρίων και μεθοδολογίας για την αξιολόγηση και υλοποίηση των προτάσεων πολιτικής. Κατά την ανάπτυξη των μέτρων στο πλαίσιο του προγράμματος και τη θέσπιση στρατηγικών και δράσεων από κοινού με άλλα κοινοτικά προγράμματα και δράσεις, θα πρέπει να διασφαλίζεται ότι οι εν λόγω άλλες κοινοτικές πολιτικές και δράσεις ενσωματώνουν τη διάσταση της υγείας και ότι υποστηρίζονται από διατομεακή πολιτική.(21) Για την επίτευξη του συνολικού και των γενικών στόχων του προγράμματος, απαιτείται η αποτελεσματική συνεργασία των κρατών μελών, η πλήρης δέσμευσή τους για την υλοποίηση των κοινοτικών ενεργειών και η συμμετοχή ιδρυμάτων, ενώσεων, οργανισμών και φορέων στον τομέα της υγείας καθώς επίσης και του ευρύτερου κοινού. Για να εξασφαλισθεί η βιωσιμότητα και η αποτελεσματική χρήση των υφισταμένων κοινοτικών επενδύσεων και δυνατοτήτων, θα πρέπει να χρησιμοποιηθούν καθιερωμένα κοινοτικά και εθνικά δίκτυα που θα συγκεντρώνουν την εμπειρογνωμοσύνη και την πείρα των κρατών μελών όσον αφορά ουσιαστικές μεθόδους παρεμβάσεων με στόχο την προαγωγή της υγείας και την πρόληψη και κριτήρια ποιότητας. Θα πρέπει να εξασφαλισθεί διάλογος με όλους τους βασικούς συντελεστές στη βελτίωση της δημόσιας υγείας ενώ οι ειδικές γνώσεις τους θα πρέπει να ενσωματωθούν σε μια αποτελεσματική και διαφανή κοινοτική βάση γνώσεων. Θα πρέπει να καθιερωθεί συνεργασία με φορείς και μη κυβερνητικές οργανώσεις που δρουν στον τομέα της υγείας, μέσω των κατάλληλων μηχανισμών, όπως φόρουμ υγείας.(22) Σύμφωνα με τις αρχές της επικουρικότητας και της αναλογικότητας που καθορίζονται στο άρθρο 5 της συνθήκης, η Κοινότητα δρα στους τομείς που δεν υπάγονται στην αποκλειστική αρμοδιότητά της, όπως η δημόσια υγεία, μόνον εάν και στο βαθμό που ο στόχος της, λόγω των διαστάσεων και των αποτελεσμάτων του, δύναται να επιτευχθεί καλύτερα σε κοινοτικό επίπεδο. Οι στόχοι του προγράμματος δεν μπορούν να επιτευχθούν επαρκώς από τα κράτη μέλη, λόγω της πολυπλοκότητας, του διακρατικού χαρακτήρα και της έλλειψης πλήρους ελέγχου σε επίπεδο κρατών μελών επί των παραγόντων που επηρεάζουν την υγεία, και συνεπώς το πρόγραμμα θα πρέπει να στηρίζει και να συμπληρώνει τις δράσεις και τα μέτρα των κρατών μελών. Το πρόγραμμα μπορεί να παράσχει σημαντική προστιθέμενη αξία στην προαγωγή της υγείας και στα συστήματα υγείας στην Κοινότητα μέσω της στήριξης δομών και προγραμμάτων που ενισχύουν τις ικανότητες ατόμων, ιδρυμάτων, ενώσεων, οργανισμών και φορέων που δρουν στον τομέα της υγείας, διευκολύνοντας την ανταλλαγή εμπειριών και βέλτιστων πρακτικών και παρέχοντας μια βάση για από κοινού ανάλυση των παραγόντων που επηρεάζουν τη δημόσια υγεία. Επίσης, το πρόγραμμα μπορεί να έχει προστιθέμενη αξία σε περιπτώσεις διασυνοριακών απειλών για τη δημόσια υγεία όπως οι λοιμώδεις νόσοι, η περιβαλλοντική ρύπανση ή η μόλυνση των τροφίμων, στο μέτρο που αυτές καθιστούν αναγκαία την ανάληψη κοινών στρατηγικών και δράσεων. Το πρόγραμμα θα επιτρέψει στην Κοινότητα να συμβάλει στην εκπλήρωση των εκ της συνθήκης υποχρεώσεών της στον τομέα της δημόσιας υγείας, σεβόμενη πλήρως τις αρμοδιότητες των κρατών μελών περί την οργάνωση και την παροχή υπηρεσιών υγείας και ιατρικής περίθαλψης. Η παρούσα απόφαση δεν υπερβαίνει τα αναγκαία όρια για την επίτευξη των στόχων αυτών.(23) Τα μέτρα του προγράμματος στηρίζουν την κοινοτική στρατηγική υγείας και αποφέρουν κοινοτική προστιθέμενη αξία, καλύπτοντας τις ανάγκες που ανακύπτουν από τις συνθήκες και τις δομές που έχουν δημιουργηθεί μέσω της κοινοτικής δράσης σε άλλους τομείς, αντιμετωπίζοντας τις νέες εξελίξεις, απειλές και προβλήματα για τα οποία η Κοινότητα θα μπορεί να δράσει καλύτερα προκειμένου να προστατεύσει τον πληθυσμό της, συνδυάζοντας εθνικές δραστηριότητες που αναλαμβάνονται σχετικά μεμονωμένα και με περιορισμένο αντίκτυπο και συμπληρώνοντάς τις προκειμένου να επιτευχθούν θετικά αποτελέσματα για τον πληθυσμό της Κοινότητας και συμβάλλοντας στην ενίσχυση της αλληλεγγύης και της συνοχής στην Κοινότητα. Η νέα στρατηγική για την υγεία και το πρόγραμμα δράσης για τη δημόσια υγεία θα πρέπει να επιτρέψουν περαιτέρω ανάπτυξη της διάστασης των πολιτών στο πλαίσιο της κοινοτικής πολιτικής στον τομέα της υγείας.(24) Προκειμένου να εξασφαλισθεί ότι οι δράσεις μπορούν να αντιμετωπίζουν αποτελεσματικά ευρύτερα ζητήματα και απειλές για την υγεία σε συνεργασία με άλλες κοινοτικές πολιτικές και δραστηριότητες, χωρίς επικαλύψεις, το πρόγραμμα θα πρέπει να προβλέπει τη δυνατότητα ανάληψης κοινών ενεργειών με συναφή κοινοτικά προγράμματα και δράσεις. Η προληπτική χρήση άλλων κοινοτικών πολιτικών, όπως τα διαρθρωτικά ταμεία και η κοινωνική πολιτική, θα μπορούσαν να επηρεάσουν θετικά καθοριστικούς παράγοντες της υγείας.(25) Η αποτελεσματική εφαρμογή των μέτρων και των ενεργειών, καθώς και η επίτευξη των προσδοκώμενων αποτελεσμάτων του προγράμματος απαιτούν τη συγκρισιμότητα των στοιχείων που συλλέγονται. Η συμβατότητα και η διαλειτουργικότητα των συστημάτων και των δικτύων για την ανταλλαγή πληροφοριών και στοιχείων σχετικά με την ανάπτυξη της δημόσιας υγείας θα συμβάλουν επίσης σημαντικά, πρέπει δε να καταβληθούν περαιτέρω προσπάθειες για την επίτευξη των στόχων αυτών. Η ανταλλαγή πληροφοριών βάσει συγκρίσιμων και συμβατών στοιχείων είναι πρωταρχικής σημασίας.(26) Γενικά, τα μέτρα και οι δράσεις του προγράμματος θα πρέπει να λαμβάνουν υπόψη την ανάπτυξη νέων τεχνολογιών και τις εφαρμογές της πληροφορικής, και ιδίως θα πρέπει να υπάρχει στενός συντονισμός με τα σχέδια που καταρτίζονται και υλοποιούνται στον τομέα της δημόσιας υγείας στο πλαίσιο του ολοκληρωμένου προγράμματος δράσης για μια ηλεκτρονική Ευρώπη (e-Europe) και άλλων συναφών προγραμμάτων, αποφεύγοντας τις επικαλύψεις και μεριμνώντας για την ισότητα όσον αφορά την ενημέρωση σε θέματα υγείας.(27) Tο Ευρωπαϊκό Συμβούλιο στη Φέιρα τον Ιούνιο του 2000 ενέκρινε το σχέδιο δράσης "e-Europe 2002 για μια κοινωνία πληροφοριών για όλους", το οποίο στο κεφάλαιο "Υγειονομική περίθαλψη σε απευθείας σύνδεση" καλεί τα κράτη μέλη να αναπτύξουν υποδομή φιλικών προς τους χρήστες, εγκεκριμένων και διαλειτουργικών συστημάτων για εκπαίδευση σε θέματα υγείας, πρόληψη ασθενειών και ιατροφαρμακευτική περίθαλψη. Είναι ουσιώδες να αξιοποιηθούν οι νέες τεχνολογίες των πληροφοριών ώστε να έχουν οι πολίτες όσο το δυνατόν μεγαλύτερη πρόσβαση στις πληροφορίες σχετικά με την υγεία.(28) Κατά την εκτέλεση του προγράμματος, θα πρέπει να αξιοποιηθούν πλήρως τα σχετικά αποτελέσματα των κοινοτικών προγραμμάτων έρευνας, τα οποία υποστηρίζουν την έρευνα στους τομείς που καλύπτονται από το πρόγραμμα.(29) Θα πρέπει να λαμβάνονται υπόψη οι εμπειρίες που αποκτώνται από τους διάφορους χάρτες στον τομέα της δημόσιας υγείας.(30) Κατά την εφαρμογή του κοινοτικού προγράμματος, απαιτείται η τήρηση όλων των σχετικών νομικών διατάξεων περί προστασίας προσωπικών δεδομένων, καθώς και η καθιέρωση μηχανισμών για την εξασφάλιση της εμπιστευτικότητας και της ασφάλειας αυτών των δεδομένων.(31) Το πρόγραμμα θα πρέπει να έχει διάρκεια έξι ετών προκειμένου να δοθεί επαρκής χρόνος υλοποίησης των μέτρων για την επίτευξη των στόχων του.(32) Είναι ουσιαστικής σημασίας η Επιτροπή να εξασφαλίζει την υλοποίηση του προγράμματος σε στενή συνεργασία με τα κράτη μέλη. Προκειμένου να αποκτηθούν επιστημονικά στοιχεία και συμβουλές για την υλοποίηση του προγράμματος, είναι επιθυμητή η συνεργασία με επιστήμονες και εμπειρογνώμονες διεθνούς κύρους.(33) Θα πρέπει να εξασφαλιστούν η συνεκτικότητα και η συμπληρωματικότητα μεταξύ των δράσεων που πρέπει να διεξαχθούν στα πλαίσια του προγράμματος και εκείνων που προβλέπονται ή υλοποιούνται στο πλαίσιο άλλων πολιτικών και δραστηριοτήτων, ιδίως ενόψει της απαίτησης για την εξασφάλιση υψηλού επιπέδου προστασίας της ανθρώπινης υγείας κατά τον καθορισμό και την εφαρμογή όλων των κοινοτικών πολιτικών και δραστηριοτήτων.(34) Αναμένεται στενή συνεργασία και διαβούλευση με κοινοτικούς φορείς αρμόδιους για την αξιολόγηση των κινδύνων, την παρακολούθηση και την έρευνα στους τομείς της ασφάλειας των τροφίμων και των ζωοτροφών, την προστασία του περιβάλλοντος και την ασφάλεια των προϊόντων.(35) Με την παρούσα απόφαση καθορίζεται, για όλη τη διάρκεια του προγράμματος, ένα χρηματοδοτικό πλαίσιο που αποτελεί την προνομιακή αναφορά, κατά την έννοια του σημείου 33 της διοργανικής συμφωνίας, της 6ης Μαΐου 1999, μεταξύ του Ευρωπαϊκού Κοινοβουλίου, του Συμβουλίου και της Επιτροπής, για τη δημοσιονομική πειθαρχία και τη βελτίωση της διαδικασίας του προϋπολογισμού(22), για την αρμόδια επί του προϋπολογισμού αρχή, κατά την ετήσια διαδικασία του προϋπολογισμού. Το χρηματοδοτικό πλαίσιο θα πρέπει να είναι σύμφωνο με τις απαιτήσεις και τους στόχους του προγράμματος.(36) Η χρηματοδότηση από άλλες κοινοτικές πολιτικές, η οποία χρησιμοποιείται για κοινές δράσεις στα πλαίσια του προγράμματος, είναι πρόσθετη προς το χρηματοδοτικό πλαίσιο που προβλέπεται για το πρόγραμμα.(37) Έχει ουσιαστική σημασία να υπάρχει ευέλικτη ανακατανομή των πόρων και αναπροσαρμογή των δραστηριοτήτων, ενώ παράλληλα θα γίνεται σεβαστή η ανάγκη για διαφάνεια και θα τηρούνται τα κριτήρια επιλογής και ιεράρχησης των προτεραιοτήτων ανάλογα με το μέγεθος του κινδύνου ή τις ενδεχόμενες επιπτώσεις, τα αποτελέσματα της αξιολόγησης, τις ανησυχίες του κοινού, τις δυνατότητες παρεμβάσεων ή το δυναμικό για την ανάπτυξη τους, την επικουρικότητα, την προστιθέμενη αξία και τον αντίκτυπο σε άλλους τομείς. Είναι πάντως απαραίτητο να διατηρηθεί κάποια ισορροπία μεταξύ των τριών στόχων του προγράμματος ακολουθώντας μια δίκαιη κατανομή του προϋπολογισμού μεταξύ των τριών αυτών στόχων.(38) Για την επίτευξη των στόχων του προγράμματος, είναι ουσιώδης η πραγματοποίηση πρακτικών ενεργειών. Κατά συνέπεια, κατά την εφαρμογή του προγράμματος και τη διάθεση πόρων στο πλαίσιό του, θα πρέπει να τονίζεται η σημασία των πρακτικών ενεργειών.(39) Τα απαιτούμενα μέτρα για την εφαρμογή της παρούσας απόφασης θα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(23).(40) Η συμφωνία για τον Ευρωπαϊκό Οικονομικό Χώρο (συμφωνία ΕΟΧ) προβλέπει μεγαλύτερη συνεργασία στον τομέα της δημόσιας υγείας μεταξύ της Ευρωπαϊκής Κοινότητας και των κρατών μελών της, αφενός, και των χωρών της Ευρωπαϊκής Ζώνης Ελευθέρων Συναλλαγών (ΕΖΕΣ), που συμμετέχουν στον Ευρωπαϊκό Οικονομικό Χώρο (χώρες ΕΖΕΣ/ΕΟΧ), αφετέρου. Θα πρέπει επίσης να προβλεφθεί ότι το πρόγραμμα θα είναι ανοικτό στη συμμετοχή των συνδεδεμένων χωρών της κεντρικής και ανατολικής Ευρώπης σύμφωνα με τις προϋποθέσεις που ορίζονται στις ευρωπαϊκές συμφωνίες, στα πρόσθετα πρωτόκολλά τους και στις αποφάσεις των αντίστοιχων συμβουλίων σύνδεσης, της Κύπρου, με χρηματοδότηση από συμπληρωματικές πιστώσεις σύμφωνα με διαδικασίες που θα συμφωνηθούν με τη χώρα αυτή, καθώς και της Μάλτας και της Τουρκίας, με χρηματοδότηση από συμπληρωματικές πιστώσεις, σύμφωνα με τις διατάξεις της συνθήκης.(41) Οι αιτούσες χώρες θα πρέπει να συμμετάσχουν ενεργώς στην ανάπτυξη και την εκτέλεση του προγράμματος και θα πρέπει να εξετασθεί η διαμόρφωση στρατηγικής προσέγγισης για την υγεία στις χώρες αυτές, ιδίως ως προς τα ειδικά προβλήματα που αντιμετωπίζουν.(42) Κατά την ένταξη νέων κρατών μελών, η Επιτροπή θα πρέπει να υποβάλει έκθεση σχετικά με τις συνέπειες των εντάξεων αυτών για το πρόγραμμα.(43) Η συνεργασία με τις τρίτες χώρες και τους αρμόδιους διεθνείς οργανισμούς στον τομέα της υγείας, όπως η ΠΟΥ, το Συμβούλιο της Ευρώπης και ο ΟΟΣΑ, θα πρέπει να ενισχυθεί, όχι μόνο στον τομέα της συλλογής και της ανάλυσης δεδομένων (περιλαμβανομένων και των δεικτών), αλλά και στον τομέα της διατομεακής προαγωγής της υγείας, προκειμένου να εξασφαλισθεί η καλύτερη σχέση κόστους-αποτελεσματικότητας, να αποφευχθεί η επικάλυψη δραστηριοτήτων και προγραμμάτων και να ενισχυθεί η συνεργία και η αλληλεπίδραση, λαμβάνοντας ιδιαίτερα υπόψη τους ειδικούς διακανονισμούς σχετικά με τη συνεργασία, όπως αυτόν που έχει συμφωνηθεί μεταξύ της ΠΟΥ και της Επιτροπής.(44) Προκειμένου να αυξηθεί η αξία και ο αντίκτυπος του προγράμματος, θα πρέπει να παρακολουθούνται και να αξιολογούνται τακτικά, συμπεριλαμβανομένων ανεξάρτητων εξωτερικών αξιολογήσεων, τα μέτρα που λαμβάνονται. Θα πρέπει να είναι δυνατή η αναπροσαρμογή και η τροποποίηση του προγράμματος με βάση τις αξιολογήσεις αυτές και τις τυχόν εξελίξεις στο γενικό πλαίσιο της κοινοτικής δράσης στον τομέα της υγείας και στους σχετικούς τομείς. Το Ευρωπαϊκό Κοινοβούλιο θα πρέπει να ενημερώνεται σχετικά με τα ετήσια προγράμματα εργασίας τα οποία εκπονούνται από την Επιτροπή.(45) Το κοινοτικό πρόγραμμα δράσης στον τομέα της δημόσιας υγείας βασίζεται στις δραστηριότητες και στα οκτώ προγράμματα του προηγούμενου πλαισίου, καθώς και στις εργασίες του δικτύου επιδημιολογικής παρακολούθησης και ελέγχου των μεταδοτικών ασθενειών στην Κοινότητα, και επιδιώκει το σύνολο των στόχων και μέτρων που καθορίσθηκαν στο πλαίσιο αυτό υπό μορφή γενικής και ολοκληρωμένης στρατηγικής για την υγεία. Οι αποφάσεις που αφορούν τα ανωτέρω οκτώ προγράμματα καλύπτονται από το νέο πρόγραμμα και θα πρέπει επομένως να καταργηθούν από τις 31 Δεκεμβρίου 2002,ΑΠΟΦΑΣΙΖΟΥΝ:Άρθρο 1Θέσπιση του προγράμματος1. Με την παρούσα απόφαση θεσπίζεται κοινοτικό πρόγραμμα δράσης στον τομέα της δημόσιας υγείας, στο εξής καλούμενο "το πρόγραμμα".2. Το πρόγραμμα εφαρμόζεται κατά την περίοδο από την 1η Ιανουαρίου 2003 έως τις 31 Δεκεμβρίου 2008.Άρθρο 2Συνολικός σκοπός και γενικοί στόχοι1. Το πρόγραμμα, το οποίο συμπληρώνει τις εθνικές πολιτικές, αποσκοπεί στην προστασία της ανθρώπινης υγείας και τη βελτίωση της δημόσιας υγείας.2. Γενικοί στόχοι του προγράμματος είναι:α) η βελτίωση της πληροφόρησης και της γνώσης για την ανάπτυξη της δημόσιας υγείας·β) η ενίσχυση της ικανότητας ταχείας και συντονισμένης αντίδρασης όταν η υγεία απειλείται·γ) η προαγωγή της υγείας και η πρόληψη των ασθενειών μέσω της αντιμετώπισης των καθοριστικών παραγόντων της υγείας σε όλες τις πολιτικές και δραστηριότητες.3. Το πρόγραμμα, ως εκ τούτου, συμβάλλει:α) στην εξασφάλιση υψηλού επιπέδου προστασίας της ανθρώπινης υγείας κατά τον καθορισμό και την υλοποίηση όλων των κοινοτικών πολιτικών και δραστηριοτήτων, προωθώντας μια ολοκληρωμένη και διατομεακή στρατηγική υγείας·β) στην αντιμετώπιση των ανισοτήτων στην υγεία·γ) στην ενθάρρυνση της συνεργασίας μεταξύ κρατών μελών στους τομείς που καλύπτονται από το άρθρο 152 της συνθήκης.Άρθρο 3Κοινοτικές δράσεις και δραστηριότητες1. Οι κατ' άρθρο 2 γενικοί στόχοι του προγράμματος επιδιώκονται μέσω των δράσεων που αναφέρονται στο παράρτημα.2. Οι δράσεις αυτές υλοποιούνται σε στενή συνεργασία με τα κράτη μέλη με την υποστήριξη εγκάρσιων δραστηριοτήτων που μπορούν να χρησιμοποιηθούν για την εφαρμογή του συνόλου ή μέρους των δράσεων και οι οποίες, εφόσον ενδείκνυται, μπορούν να συνδυάζονται. Οι δραστηριότητες αυτές είναι οι ακόλουθες:α) Δραστηριότητες που αφορούν τα συστήματα παρακολούθησης και ταχείας αντίδρασηςi) δραστηριότητες δικτύων τα οποία λειτουργούν μέσω δομών που καθορίζονται από τα κράτη μέλη και άλλες δραστηριότητες κοινοτικού ενδιαφέροντος για τους σκοπούς της παρακολούθησης της δημόσιας υγείας και την παροχή εθνικών πληροφοριών, καθώς και στοιχείων σε κοινοτικό επίπεδο, για την προαγωγή των στόχων του προγράμματος·ii) δραστηριότητες αντιμετώπισης απειλών κατά της υγείας, συμπεριλαμβανομένων των σοβαρών ασθενειών, και αντίδρασης σε απρόβλεπτα γεγονότα, διεξαγωγής έρευνας και συντονισμού των αντιδράσεων·iii) προετοιμασία, θέσπιση και λειτουργία των κατάλληλων διαρθρωτικών ρυθμίσεων για το συντονισμό και την ολοκλήρωση των δικτύων παρακολούθησης της υγείας και ταχείας αντίδρασης σε απειλές κατά της υγείας·iv) ανάπτυξη κατάλληλων δεσμών μεταξύ των δράσεων που αφορούν την παρακολούθηση και τα συστήματα ταχείας αντίδρασης.β) Δραστηριότητες που αφορούν τους καθοριστικούς παράγοντες της υγείαςΑνάπτυξη και εφαρμογή δραστηριοτήτων προαγωγής της υγείας και πρόληψης ασθενειών σε όλες τις κοινοτικές πολιτικές και με ενδεχόμενη συμμετοχή μη κυβερνητικών οργανώσεων, καθώς και καινοτόμων ή πιλοτικών σχεδίων και δικτύων μεταξύ εθνικών ιδρυμάτων και δραστηριοτήτων.γ) Νομοθετικές δραστηριότητεςi) προπαρασκευή κοινοτικών νομοθετημάτων στον τομέα της δημόσιας υγείας·ii) αξιολόγηση των επί της υγείας επιπτώσεων της κοινοτικής νομοθεσίας·iii) συντονισμός της θέσης της Κοινότητας και των κρατών μελών της σε φόρουμ στα οποία συζητούνται ζητήματα υγείας.δ) Δραστηριότητες που αφορούν τη διαβούλευση, τη γνώση και την πληροφόρησηi) ανάπτυξη και διάδοση στις αρμόδιες αρχές των κρατών μελών, στους επαγγελματίες της υγείας και άλλων τομέων και, όταν ενδείκνυται, σε άλλους ενδιαφερόμενους και στο ευρύτερο κοινό, πληροφοριών και ενημέρωσης σχετικά με την υγεία, συμπεριλαμβανομένων στατιστικών, εκθέσεων, μελετών, αναλύσεων και συμβουλών για θέματα κοινού ενδιαφέροντος Κοινότητας και κρατών μελών·ii) πληροφόρηση και διαβούλευση για θέματα υγείας και θέματα σχετικά με την υγεία σε κοινοτικό επίπεδο, με τη συμμετοχή όλων των ενδιαφερομένων μερών, όπως οι οργανώσεις ασθενών, οι επαγγελματίες της υγείας, οι παρέχοντες υγειονομική περίθαλψη, οι συνδικαλιστικές οργανώσεις, οι κοινωνικοί εταίροι και οι ΜΚΟ στον τομέα της δημόσιας υγείας·iii) ανταλλαγή εμπειριών και πληροφοριών για θέματα υγείας μεταξύ της Κοινότητας και των αρχών και αρμόδιων οργανώσεων των κρατών μελών·iv) ενθάρρυνση της εκπαίδευσης και της επαγγελματικής κατάρτισης στον τομέα της δημόσιας υγείας, οι οποίες είναι συναφείς με τους στόχους του προγράμματος·v) ανάπτυξη και αξιοποίηση δικτύων για την ανταλλαγή πληροφοριών σχετικά με τις βέλτιστες πρακτικές στον τομέα της δημόσιας υγείας και την αποτελεσματικότητα των πολιτικών υγείας·vi) λήψη επιστημονικών πληροφοριών και συμβουλών από υψηλού επιπέδου επιστήμονες και εμπειρογνώμονες·vii) υποστήριξη και προώθηση δραστηριοτήτων της Κοινότητας και των κρατών μελών σε σχέση με τις ορθές πρακτικές και κατευθυντήριες γραμμές για τη δημόσια υγεία με βάση επιστημονικά δεδομένα.ε) Ανάπτυξη του συντονισμού σε ευρωπαϊκό επίπεδο των μη κυβερνητικών οργανώσεων που αναπτύσσουν δραστηριότητες προτεραιότητας βάσει του προγράμματος. Αυτές μπορούν να δρουν είτε μεμονωμένα είτε υπό μορφή περισσοτέρων, συντονισμένων μεταξύ τους, ενώσεων.Άρθρο 4Κοινές στρατηγικές και δράσειςΓια την εξασφάλιση υψηλού επιπέδου προστασίας της ανθρώπινης υγείας κατά τον καθορισμό και την εφαρμογή όλων των κοινοτικών πολιτικών και δραστηριοτήτων, οι στόχοι του προγράμματος μπορούν να υλοποιηθούν ως κοινές στρατηγικές και κοινές δράσεις με τη δημιουργία συνδέσεων, αφενός, με συναφή κοινοτικά προγράμματα και δράσεις, κυρίως στους τομείς της προστασίας του καταναλωτή, της κοινωνικής προστασίας, της υγείας και της ασφάλειας στην εργασία, της απασχόλησης, της έρευνας και της τεχνολογικής ανάπτυξης, της εσωτερικής αγοράς, της κοινωνίας της πληροφορίας και της πληροφορικής, των στατιστικών, της γεωργίας, της εκπαίδευσης, των μεταφορών, της βιομηχανίας και του περιβάλλοντος και, αφετέρου, με δράσεις που αναλαμβάνει το Κοινό Κέντρο Ερευνών και οι αρμόδιες κοινοτικές οργανώσεις· η συνεργασία με τις οργανώσεις αυτές προωθείται.Άρθρο 5Εφαρμογή του προγράμματος1. Η Επιτροπή μεριμνά, σε στενή συνεργασία με τα κράτη μέλη, για την εφαρμογή των δράσεων του προγράμματος, βάσει του άρθρου 9, εξασφαλίζοντας την αρμονική και ισόρροπη ανάπτυξή του.2. Για τη στήριξη της εφαρμογής, η Επιτροπή εξασφαλίζει, με κατάλληλες διαρθρωτικές ρυθμίσεις στις οποίες τα κράτη μέλη συμμετέχουν ενεργώς, το συντονισμό και την ολοκλήρωση δικτύων παρακολούθησης της υγείας και ταχείας αντίδρασης σε απειλές κατά της υγείας.3. Η Επιτροπή και τα κράτη μέλη αναλαμβάνουν, στο πλαίσιο των αντίστοιχων αρμοδιοτήτων τους, την ενδεδειγμένη δράση για την εξασφάλιση της αποτελεσματικής λειτουργίας του προγράμματος και την ανάπτυξη μηχανισμών σε επίπεδο Κοινότητας και κρατών μελών για την επίτευξη των στόχων του προγράμματος. Εξασφαλίζουν την κατάλληλη πληροφόρηση σχετικά με τις δράσεις που υποστηρίζονται δυνάμει του προγράμματος και την ευρύτερη δυνατή συμμετοχή σε δράσεις οι οποίες εφαρμόζονται από τοπικές και περιφερειακές αρχές και μη κυβερνητικές οργανώσεις.4. Η Επιτροπή, συνεργαζόμενη στενά με τα κράτη μέλη, επιδιώκει τη συγκρισιμότητα των δεδομένων και των πληροφοριών και, όταν αυτό είναι δυνατόν, τη συμβατότητα και τη διαλειτουργικότητα των συστημάτων και των δικτύων ανταλλαγής δεδομένων και πληροφοριών σχετικά με την υγεία.5. Κατά την εφαρμογή του προγράμματος, η Επιτροπή, συνεργαζόμενη με τα κράτη μέλη, εξασφαλίζει την τήρηση όλων των σχετικών νομικών διατάξεων περί προστασίας προσωπικών δεδομένων και, όπου απαιτείται, την καθιέρωση μηχανισμών για την εξασφάλιση της εμπιστευτικότητας και της ασφάλειας αυτών των δεδομένων.6. H Επιτροπή, συνεργαζόμενη στενά με τα κράτη μέλη, εξασφαλίζει τη μετάβαση από τις δράσεις τις διεξαγόμενες στο πλαίσιο των προγραμμάτων δημόσιας υγείας που θεσπίζονται δυνάμει των αναφερομένων στο άρθρο 13 αποφάσεων, οι οποίες συμβάλλουν στις προτεραιότητες που εκτίθενται στο παρόν πρόγραμμα, προς εκείνες που υλοποιούνται δυνάμει του παρόντος προγράμματος.Άρθρο 6Συνοχή και συμπληρωματικότηταΗ Επιτροπή εξασφαλίζει τη συνοχή και συμπληρωματικότητα μεταξύ των δράσεων που υλοποιούνται δυνάμει του προγράμματος και των εκτελουμένων δυνάμει άλλων κοινοτικών πολιτικών και δραστηριοτήτων, συμπεριλαμβανομένων των πολιτικών του άρθρου 4. Ειδικότερα, η Επιτροπή προσδιορίζει τις προτάσεις που είναι ιδιαιτέρως συναφείς με τους στόχους και τις δράσεις του προγράμματος και πληροφορεί την επιτροπή του άρθρου 9 για τον τρόπο με τον οποίο τα θέματα υγείας λαμβάνονται υπόψη στις προτάσεις αυτές, καθώς και για τις αναμενόμενες επιπτώσεις τους επί της υγείας.Άρθρο 7Χρηματοδότηση1. Το χρηματοδοτικό πλαίσιο για την υλοποίηση του προγράμματος κατά την περίοδο που αναφέρεται στο άρθρο 1 καθορίζεται σε 312 εκατομμύρια ευρώ.Οι δαπάνες τεχνικής και διοικητικής βοήθειας για τις διαρθρωτικές ρυθμίσεις που αναφέρονται στο άρθρο 3 παράγραφος 2 στοιχείο α) σημείο iii) και οι ανακύπτουσες εξ αυτών δραστηριότητες, χρηματοδοτούνται από το συνολικό προϋπολογισμό του προγράμματος.2. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.Άρθρο 8Μέτρα εφαρμογής1. Τα απαιτούμενα μέτρα για την εφαρμογή της παρούσας απόφασης, όσον αφορά τα ακόλουθα θέματα, θεσπίζονται με τη διαδικασία της διαχειριστικής επιτροπής, η οποία αναφέρεται στο άρθρο 9 παράγραφος 2:α) το ετήσιο χρονοδιάγραμμα εφαρμογής του προγράμματος, το οποίο καθορίζει τις προτεραιότητες και τις δράσεις που αναλαμβάνονται, συμπεριλαμβανομένης της κατανομής των πόρων·β) τις ρυθμίσεις, τα κριτήρια και τις διαδικασίες επιλογής και χρηματοδότησης των δράσεων του προγράμματος·γ) τις ρυθμίσεις εφαρμογής των κοινών στρατηγικών και δράσεων που αναφέρονται στο άρθρο 4·δ) τις ρυθμίσεις αξιολόγησης του προγράμματος που αναφέρονται στο άρθρο 12·ε) τις ρυθμίσεις προετοιμασίας τυχόν διαρθρωτικών ρυθμίσεων για το συντονισμό της παρακολούθησης της υγείας και της ταχείας αντίδρασης σε απειλές κατά της υγείας·στ) τις ρυθμίσεις διαβίβασης, ανταλλαγής και διάδοσης πληροφοριών καθώς και ταχείας αντίδρασης σε απειλές κατά της υγείας στο πλαίσιο του προγράμματος, υπό την επιφύλαξη των μέτρων εφαρμογής που υλοποιούνται βάσει της απόφασης αριθ. 2119/98/ΕΚ.2. Τα απαιτούμενα μέτρα για την εφαρμογή της παρούσας απόφασης όσον αφορά όλα τα άλλα θέματα, θεσπίζονται με τη διαδικασία της συμβουλευτικής επιτροπής που αναφέρεται στο άρθρο 9 παράγραφος 3.Άρθρο 9Επιτροπή1. Η Επιτροπή επικουρείται από επιτροπή.2. Όταν γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.Η περίοδος που προβλέπεται από το άρθρο 4 παράγραφος 3 της απόφασης 1999/468/ΕΚ ορίζεται σε δύο μήνες.3. Όταν γίνεται αναφορά στην παρούσα παράγραφο, εφαρμόζονται τα άρθρα 3 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.4. Η επιτροπή θεσπίζει τον εσωτερικό κανονισμό της.Άρθρο 10Συμμετοχή των χωρών ΕΖΕΣ/ΕΟΧ, των συνδεδεμένων χωρών της κεντρικής και ανατολικής Ευρώπης, της Κύπρου, της Μάλτας και της ΤουρκίαςΤο πρόγραμμα είναι ανοικτό στη συμμετοχή:α) των χωρών ΕΖΕΣ/ΕΟΧ, σύμφωνα με τους όρους που προσδιορίζονται στη συμφωνία για τον Ευρωπαϊκό Οικονομικό Χώρο·β) των συνδεδεμένων χωρών της κεντρικής και ανατολικής Ευρώπης, σύμφωνα με τους όρους που προσδιορίζονται στις ευρωπαϊκές συμφωνίες, στα πρόσθετα πρωτόκολλά τους και στις αποφάσεις των αντίστοιχων συμβουλίων σύνδεσης·γ) της Κύπρου, με χρηματοδότηση από συμπληρωματικές πιστώσεις, σύμφωνα με διαδικασίες που πρόκειται να συμφωνηθούν με τη χώρα αυτή·δ) της Μάλτας και της Τουρκίας, με χρηματοδότηση από συμπληρωματικές πιστώσεις, σύμφωνα με τις διατάξεις της συνθήκης.Άρθρο 11Διεθνής συνεργασίαΚατά την εφαρμογή του προγράμματος, ενισχύεται η συνεργασία με τρίτες χώρες και διεθνείς οργανισμούς αρμόδιους στον τομέα της δημόσιας υγείας, ιδίως δε την Παγκόσμια Οργάνωση Υγείας, το Συμβούλιο της Ευρώπης και τον Οργανισμό Οικονομικής Συνεργασίας και Ανάπτυξης, ή δυνάμενους να έχουν επίδραση στη δημόσια υγεία, όπως ο Παγκόσμιος Οργανισμός Εμπορίου και ο Οργανισμός Επισιτισμού και Γεωργίας των Ηνωμένων Εθνών, σύμφωνα με τη διαδικασία του άρθρου 9 παράγραφος 3. Ειδικότερα, το σύστημα πληροφόρησης σε θέματα υγείας και τα μέσα αντιμετώπισης των απειλών κατά της υγείας θα πρέπει, εφόσον χρειάζεται και είναι δυνατόν, να συντονίζονται με τις δραστηριότητες της Παγκόσμιας Οργάνωσης Υγείας.Άρθρο 12Παρακολούθηση, αξιολόγηση και διάδοση των αποτελεσμάτων1. Η Επιτροπή, σε στενή συνεργασία με τα κράτη μέλη, παρακολουθεί τακτικά, ενδεχομένως με τη βοήθεια εμπειρογνωμόνων, την εφαρμογή των δράσεων του προγράμματος βάσει των τεθέντων στόχων. Υποβάλλει ετήσια έκθεση στην επιτροπή. Η Επιτροπή διαβιβάζει αντίγραφο των κυρίων πορισμάτων της στο Ευρωπαϊκό Κοινοβούλιο και στο Συμβούλιο.2. Αιτήσει της Επιτροπής, τα κράτη μέλη υποβάλλουν πληροφορίες σχετικά με την εφαρμογή και τα αποτελέσματα του προγράμματος.3. Η Επιτροπή, ως το τέλος του τετάρτου έτους του προγράμματος, αναθέτει σε ανεξάρτητους ειδικευμένους εμπειρογνώμονες εξωτερική αξιολόγηση της εφαρμογής και των επιτευγμάτων του προγράμματος κατά τα τρία πρώτα έτη. Αξιολογεί επίσης τα αποτελέσματά του για την υγεία και την αποτελεσματική αξιοποίηση των πόρων, καθώς και τη συνοχή και τη συμπληρωματικότητα με άλλα συναφή προγράμματα, δράσεις και πρωτοβουλίες που υλοποιούνται βάσει άλλων κοινοτικών πολιτικών και δραστηριοτήτων. Η Επιτροπή ανακοινώνει τα πορίσματά της στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών. Η Επιτροπή υποβάλλει επίσης σ' αυτά τα όργανα και οργανισμούς τελική έκθεση επί της εφαρμογής του προγράμματος έως το τέλος του έτους που έπεται της ολοκλήρωσης του προγράμματος.4. Η Επιτροπή δημοσιοποιεί τα αποτελέσματα των δράσεων που αναλήφθηκαν και τις εκθέσεις αξιολόγησης.Άρθρο 13ΚατάργησηΟι ακόλουθες αποφάσεις καταργούνται διά της παρούσης στις 31 Δεκεμβρίου 2002:απόφαση αριθ. 645/96/ΕΚ, απόφαση αριθ. 646/96/ΕΚ, απόφαση αριθ. 647/96/ΕΚ, απόφαση αριθ. 102/97/ΕΚ, απόφαση αριθ. 1400/97/ΕΚ, απόφαση αριθ. 372/1999/ΕΚ, απόφαση αριθ. 1295/1999/ΕΚ, απόφαση αριθ. 1296/1999/ΕΚ.Άρθρο 14Έναρξη ισχύοςΗ παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 23 Σεπτεμβρίου 2002.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςM. Fischer Boel(1) ΕΕ C 337 E της 28.11.2000, σ. 122 και ΕΕ C 240 Ε της 28.8.2001, σ. 168.(2) ΕΕ C 116 της 20.4.2001, σ. 75.(3) ΕΕ C 144 της 16.5.2001, σ. 43.(4) Απόφαση του Ευρωπαϊκού Κοινοβουλίου της 4ης Απριλίου 2001 (ΕΕ C 21 της 24.1.2002), κοινή θέση του Συμβουλίου της 31ης Ιουλίου 2001 (ΕΕ C 307 της 31.10.2001, σ. 27) και απόφαση του Ευρωπαϊκού Κοινοβουλίου της 12ης Δεκεμβρίου 2001 (δεν έχει ακόμα δημοσιευθεί στην Επίσημη Εφημερίδα). Απόφαση του Ευρωπαϊκού Κοινοβουλίου της 3ης Ιουλίου 2002 και απόφαση του Συμβουλίου της 26ης Ιουνίου 2002.(5) ΕΕ L 95 της 16.4.1996, σ. 1· απόφαση όπως τροποποιήθηκε τελευταία από την απόφαση αριθ. 521/2001/ΕΚ (ΕΕ L 79 της 17.3.2001, σ. 1).(6) ΕΕ L 95 της 16.4.1996, σ. 9· απόφαση όπως τροποποιήθηκε τελευταία από την απόφαση αριθ. 521/2001/ΕΚ.(7) ΕΕ L 95 της 16.4.1996, σ. 16· απόφαση όπως τροποποιήθηκε τελευταία από την απόφαση αριθ. 521/2001/ΕΚ.(8) ΕΕ L 19 της 22.1.1997, σ. 25· απόφαση όπως τροποποιήθηκε από την απόφαση αριθ. 521/2001/ΕΚ.(9) ΕΕ L 193 της 22.7.1997, σ. 1· απόφαση όπως τροποποιήθηκε από την απόφαση αριθ. 521/2001/ΕΚ.(10) ΕΕ L 46 της 20.2.1999, σ. 1.(11) ΕΕ L 155 της 22.6.1999, σ. 1.(12) ΕΕ L 155 της 22.6.1999, σ. 7· απόφαση όπως τροποποιήθηκε από την απόφαση αριθ. 521/2001/ΕΚ.(13) ΕΕ L 268 της 3.10.1998, σ. 1.(14) ΕΕ L 21 της 26.1.2000, σ. 32.(15) ΕΕ L 203 της 21.7.1998, σ. 14.(16) ΕΕ L 199 της 30.7.1999, σ. 59.(17) ΕΕ C 390 της 15.12.1998, σ. 1.(18) ΕΕ C 200 της 15.7.1999, σ. 1.(19) ΕΕ C 407 της 28.12.1998, σ. 21.(20) ΕΕ C 51 της 22.2.1999, σ. 53.(21) ΕΕ C 175 της 21.6.1999, σ. 135.(22) ΕΕ C 172 της 18.6.1999, σ. 3.(23) ΕΕ L 184 της 17.7.1999, σ. 23.ΠΑΡΑΡΤΗΜΑΔΡΑΣΕΙΣ ΚΑΙ ΜΕΤΡΑ ΣΤΗΡΙΞΗΣ1. Βελτίωση της πληροφόρησης και της γνώσης σε θέματα υγείας για τη βελτίωση της δημόσιας υγείας με:1.1. την ανάπτυξη και λειτουργία, σε κοινοτικό επίπεδο, ενός βιώσιμου συστήματος παρακολούθησης της υγείας το οποίο θα θέτει συγκρίσιμους ποσοτικούς και ποιοτικούς δείκτες, βάσει των υφιστάμενων εργασιών και των επιτευχθέντων αποτελεσμάτων και θα συλλέγει, αναλύει και διαδίδει διακοινοτικώς συγκρίσιμες και συμβατές πληροφορίες για την υγεία ανάλογα με το φύλο και την ηλικία, όσον αφορά την κατάσταση της υγείας, τις πολιτικές για την υγεία και τους καθοριστικούς παράγοντες της υγείας, και ιδίως τη δημογραφική, γεωγραφική και κοινωνικοοικονομική κατάσταση, τους προσωπικούς και βιολογικούς παράγοντες, τις συμπεριφορές, όπως κατάχρηση ορισμένων ουσιών, διατροφή, σωματική άσκηση, σεξουαλική συμπεριφορά, τους όρους διαβίωσης και εργασίας και τις περιβαλλοντικές συνθήκες, με ιδιαίτερη έμφαση στις ανισότητες στην υγεία·1.2. την ανάπτυξη ενός συστήματος πληροφόρησης για την έγκαιρη προειδοποίηση, διάγνωση και παρακολούθηση των απειλών κατά της υγείας, τόσο των μεταδοτικών ασθενειών, συμπεριλαμβανομένου του κινδύνου της διασυνοριακής διάδοσης ασθενειών (συμπεριλαμβανομένων των ανθεκτικών παθογόνων οργανισμών) όσο και των μη μεταδοτικών ασθενειών·1.3. τη βελτίωση του συστήματος διαβίβασης και ανταλλαγής πληροφοριών και στοιχείων για την υγεία, συμπεριλαμβανομένης της πρόσβασης του κοινού·1.4. την ανάπτυξη και την αξιοποίηση μηχανισμών για την ανάλυση, την παροχή συμβουλών, την υποβολή εκθέσεων, την πληροφόρηση και τη διαβούλευση με τα κράτη μέλη και τους ενδιαφερόμενους φορείς όσον αφορά θέματα υγείας διακοινοτικού ενδιαφέροντος·1.5. τη βελτίωση της ανάλυσης και της γνώσης όσον αφορά τις συνέπειες τόσο της ανάπτυξης της πολιτικής για την υγεία όσο και των λοιπών κοινοτικών πολιτικών και δραστηριοτήτων, όπως στην εσωτερική αγορά, εφόσον επηρεάζει τα συστήματα υγείας, με στόχο την επίτευξη υψηλού επιπέδου προστασίας της ανθρώπινης υγείας, συμπεριλαμβανομένων κριτηρίων για την ανάπτυξη και μεθόδων για την αξιολόγηση των πολιτικών από πλευράς επιπτώσεων επί της υγείας και με την ανάπτυξη άλλων διασυνδέσεων μεταξύ δημόσιας υγείας και λοιπών πολιτικών·1.6. την ανασκόπηση, ανάλυση και υποστήριξη της ανταλλαγής εμπειριών όσον αφορά τις τεχνολογίες της υγείας, συμπεριλαμβανομένων των νέων τεχνολογιών της πληροφορίας·1.7. την υποστήριξη της ανταλλαγής πληροφοριών και εμπειριών ορθής πρακτικής·1.8. την ανάπτυξη και εφαρμογή κοινής δράσης με τα σχέδια που καταρτίζονται στο πλαίσιο της πρωτοβουλίας e-Europe για τη βελτίωση της διαθεσιμότητας πληροφοριών σχετικά με θέματα υγείας στο ευρύ κοινό μέσω του Διαδικτύου, και την εξέταση των δυνατοτήτων για την καθιέρωση συστήματος αναγνωρίσιμων κοινοτικών σημάτων ποιότητας των ιστοσελίδων του Διαδικτύου.Τα υφιστάμενα στοιχεία και οι πληροφορίες που παρέχει το σύστημα είναι ευχερώς προσιτά στην Κοινότητα, στους οικείους χρήστες στα κράτη μέλη και, ενδεχομένως, στις διεθνείς οργανώσεις.Το στατιστικό μέρος του συστήματος αναπτύσσεται, σε συνεργασία με τα κράτη μέλη, με τη χρησιμοποίηση σε περίπτωση ανάγκης του κοινοτικού στατιστικού προγράμματος, προκειμένου να προωθείται η συνεργία και να αποφεύγεται η αλληλοεπικάλυψη.2. Ενίσχυση της ικανότητας ταχείας και συντονισμένης αντίδρασης σε απειλές κατά της υγείας μέσω των εξής:2.1. ενίσχυση της ικανότητας αντιμετώπισης των μεταδοτικών νόσων με την υποστήριξη της περαιτέρω εφαρμογής της απόφασης αριθ. 2119/98/ΕΚ σχετικά με το κοινοτικό δίκτυο για την επιδημιολογική παρακολούθηση και τον έλεγχο των μεταδοτικών νόσων·2.2. υποστήριξη της λειτουργίας του δικτύου στα κράτη μέλη και στις χώρες που συμμετέχουν βάσει του άρθρου 10 της παρούσας απόφασης, όσον αφορά ιδίως τις κοινές έρευνες, την κατάρτιση, τη συνεχή αξιολόγηση και τη διασφάλιση της ποιότητας και, ανάλογα με την περίπτωση, σε σχέση με τη συμβολή του στις δράσεις που περιγράφονται στα σημεία 1.2 και 1.3 του παραρτήματος·2.3. ανάπτυξη στρατηγικών και μηχανισμών πρόληψης, ανταλλαγής πληροφοριών για τις μη μεταδοτικές ασθένειες και αντίδρασης σε σχετικές απειλές κατά της υγείας, συμπεριλαμβανομένων των απειλών που συνδέονται με το φύλο και των σπάνιων ασθενειών·2.4. ανταλλαγή πληροφοριών σχετικά με στρατηγικές για την αντιμετώπιση των απειλών κατά της υγείας από φυσικές, χημικές ή βιολογικές πηγές σε καταστάσεις έκτακτης ανάγκης, συμπεριλαμβανομένων εκείνων που συνδέονται με τρομοκρατικές πράξεις, και ανάπτυξη ή χρησιμοποίηση, ανάλογα με την περίπτωση, κοινοτικών προσεγγίσεων και μηχανισμών·2.5. ανταλλαγή πληροφοριών σχετικά με τις στρατηγικές εμβολιασμού και ανοσοποίησης·2.6. ενίσχυση της ασφάλειας και της ποιότητας οργάνων και ουσιών ανθρώπινης προέλευσης, συμπεριλαμβανομένου του αίματος, συστατικών του αίματος και προδρόμων του αίματος, με την ανάπτυξη υψηλών προδιαγραφών ποιότητας και ασφάλειας κατά τη συλλογή, επεξεργασία, αποθήκευση, διανομή και χρησιμοποίηση των ουσιών αυτών·2.7. λειτουργία δικτύων επαγρύπνησης για ανθρώπινα προϊόντα, όπως το αίμα, τα συστατικά του αίματος και τα πρόδρομα του αίματος·2.8. προώθηση στρατηγικών και μέτρων προστασίας της ανθρώπινης υγείας από ενδεχόμενες δυσμενείς επιδράσεις περιβαλλοντικών παραγόντων, όπως οι ιοντίζουσες και μη ιοντίζουσες ακτινοβολίες και ο θόρυβος·2.9. ανάπτυξη στρατηγικών με σκοπό τον περιορισμό της αντίστασης στα αντιβιοτικά.3. Προαγωγή της υγείας και πρόληψη ασθενειών μέσω δράσεων επί των καθοριστικών παραγόντων της υγείας και σε όλες τις κοινοτικές πολιτικές και δραστηριότητες, μέσω:3.1. της προετοιμασίας και εφαρμογής στρατηγικών και μέτρων, συμπεριλαμβανομένων εκείνων που σχετίζονται με την ευαισθητοποίηση, όσον αφορά τους καθοριστικούς παράγοντες της υγείας που συνδέονται με τον τρόπο ζωής, όπως η διατροφή, η σωματική άσκηση, ο καπνός, τα οινοπνευματώδη, οι ναρκωτικές ουσίες και άλλες ουσίες, καθώς και όσον αφορά την ψυχική υγεία, συμπεριλαμβανομένων μέτρων που πρέπει να ληφθούν σε όλες τις κοινοτικές πολιτικές και στρατηγικές ανάλογα με τη ηλικία και το φύλο·3.2. της ανάλυσης της κατάστασης και της κατάρτισης στρατηγικών για τους παράγοντες κοινωνικής και οικονομικής φύσεως που καθορίζουν την υγεία, προκειμένου αφενός να εντοπισθούν και να καταπολεμηθούν οι ανισότητες όσον αφορά την υγεία, και αφετέρου, να αξιολογηθούν οι επιπτώσεις διαφόρων κοινωνικών και οικονομικών παραγόντων στην υγεία·3.3. της ανάλυσης της κατάστασης και της ανάπτυξης στρατηγικών για τους καθοριστικούς παράγοντες της υγείας που συνδέονται με το περιβάλλον, και της συμβολής στον εντοπισμό και στην αποτίμηση των συνεπειών των περιβαλλοντικών παραγόντων στην υγεία·3.4. της ανάλυσης της κατάστασης και της ανταλλαγής πληροφοριών σχετικά με τους γενετικούς καθοριστικούς παράγοντες και τη χρήση γενετικών ελέγχων·3.5. της ανάπτυξης μεθόδων για την αξιολόγηση της ποιότητας και της αποτελεσματικότητας των στρατηγικών και μέτρων προαγωγής της υγείας·3.6. της ενθάρρυνσης σχετικών δραστηριοτήτων κατάρτισης που συνδέονται με τα ανωτέρω μέτρα.4. Μέτρα στήριξης4.1. Η κοινοτική βοήθεια μπορεί να παρέχεται για τη στήριξη των δράσεων και των δραστηριοτήτων που αναφέρονται στο άρθρο 3.4.2. Κατά την εφαρμογή του προγράμματος, η Επιτροπή μπορεί να απαιτήσει πρόσθετους πόρους, συμπεριλαμβανομένης της προσφυγής σε εμπειρογνώμονες, π.χ. για το σύστημα παρακολούθησης, την αξιολόγηση του προγράμματος ή την προετοιμασία νέας νομοθεσίας. Μπορεί επίσης να ζητήσει εμπειρογνώμονες οι οποίοι θα συμμετάσχουν στις κοινοτικές διαρθρωτικές ρυθμίσεις για το συντονισμό και την ολοκλήρωση των δικτύων παρακολούθησης της υγείας και ταχείας αντίδρασης σε απειλές κατά της υγείας. Η αναφερόμενη στο άρθρο 12 παράγραφος 1 έκθεση, συνοδεύεται, ενδεχομένως, από προτάσεις για την προσαρμογή των απαιτήσεων.4.3. Η Επιτροπή μπορεί επίσης να αναλαμβάνει δράσεις ενημέρωσης, δημοσίευσης και διάδοσης. Μπορεί επίσης να αναλαμβάνει μελέτες αξιολόγησης και να διοργανώνει σεμινάρια, συμπόσια ή άλλες συνεδριάσεις εμπειρογνωμόνων.Δήλωση της ΕπιτροπήςΔήλωση σχετικά με τις διαρθρωτικές ρυθμίσειςΠροκειμένου να εξασφαλιστεί η αποτελεσματική εφαρμογή του προγράμματος, σε συμφωνία με το άρθρο 5 της απόφασης, η Επιτροπή προτίθεται να προβεί στις ακόλουθες ενέργειες:1. Θα λάβει τα αναγκαία μέτρα για να εξασφαλίσει τη λειτουργία της επιτροπής που συγκροτήθηκε δυνάμει των άρθρων 8 και 9 της απόφασης. Αυτή η επιτροπή θα αποτελείται από αντιπροσώπους που ορίζονται από τα κράτη μέλη, όπως ορίζεται στην απόφαση 1999/468/ΕΚ.2. Τηρώντας πλήρως τις διατάξεις του άρθρου 218 παράγραφος 2 της συνθήκης ΕΚ, θα διευθύνει τις διευθύνσεις της κατά το βέλτιστο τρόπο, προκειμένου να διευκολυνθεί η επίτευξη των τριών γενικών στόχων του προγράμματος που καθορίζονται στο άρθρο 2 της απόφασης.3. Σύμφωνα με το σημείο 4 του παραρτήματος της απόφασης, η Επιτροπή θα χρησιμοποιήσει επιστήμονες και τεχνικούς εμπειρογνώμονες για την ενίσχυση της ικανότητάς της στους ειδικούς τομείς δράσης του προγράμματος. Αυτοί οι εμπειρογνώμονες θα συνεργαστούν με τις υπηρεσίες της Επιτροπής σε συμφωνία με τους σχετικούς διοικητικούς κανόνες.4. Η Επιτροπή προτίθεται επίσης να κάνει πλήρη χρήση των δυνατοτήτων που περιγράφονται στην ανακοίνωσή της σχετικά με την εκτός οργάνου ανάθεση καθηκόντων [COM(2000) 788] και την προτεινόμενη ρύθμιση [COM(2001) 808]. Σε αυτές μπορεί να περιλαμβάνεται η εξέταση της σύστασης ενός εκτελεστικού οργανισμού προκειμένου να επικουρήσει την Επιτροπή στην εφαρμογή ορισμένων εργασιών του προγράμματος μόλις εγκριθεί ο προτεινόμενος κανονισμός, που, επί του παρόντος, βρίσκεται ενώπιον του Συμβουλίου.Η Επιτροπή δηλώνει περαιτέρω ότι οι ενέργειες που προβλέπονται στα σημεία 1 και 2 θα εφαρμοστούν όχι αργότερα από τις αρχές 2003, όταν το πρόγραμμα τεθεί σε εφαρμογή. Η εφαρμογή του σημείου 3 θα αρχίσει στην αρχή του προγράμματος, μόλις μπορούν να γίνουν οι σχετικές ρυθμίσεις, και το σημείο 4 θα εξεταστεί αργότερα στο πλαίσιο του προγράμματος, μόλις εγκριθεί ο προτεινόμενος κανονισμός.Δήλωση σχετικά με το άρθρο 7Το δημοσιονομικό πλαίσιο του προγράμματος θα εξεταστεί τόσο σε σχέση με την προσχώρηση νέων κρατών μελών όσο και σε σχέση με την προετοιμασία για την αναθεώρηση των δημοσιονομικών προοπτικών, λαμβάνοντας υπόψη τη θέσπιση των διαρθρωτικών ρυθμίσεων και τις εξελίξεις που αφορούν τις κύριες προτεραιότητες· θα υποβληθούν δημοσιονομικές προτάσεις, εάν χρειαστεί.


title: Απόφαση (ΚΕΠΠΑ) 2015/1128 της Επιτροπής Πολιτικής και Ασφάλειας, της 7ης Ιουλίου 2015, σχετικά με τον διορισμό του Αρχηγού αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/1/2015)

text:
               11.7.2015

               EL

               Επίσημη Εφημερίδα της Ευρωπαϊκής Ένωσης

               L 184/16

         ΑΠΌΦΑΣΗ (ΚΕΠΠΑ) 2015/1128 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 7ης Ιουλίου 2015
   σχετικά με τον διορισμό του Αρχηγού αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/1/2015)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την κοινή δράση 2005/889/ΚΕΠΠΑ του Συμβουλίου, της 12ης Δεκεμβρίου 2005, σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (1), και ιδίως το άρθρο 10 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 10 παράγραφος 1 της κοινής δράσης 2005/889/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah), συμπεριλαμβανομένης της απόφασης διορισμού του Αρχηγού αποστολής.

               (2)

               Στις 29 Μαΐου 2015 η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό της κ. Natalina CEA ως Αρχηγού αποστολής της EU BAM Rafah, από την 1η Ιουλίου 2015 έως τις 30 Ιουνίου 2016.

               (3)

               Η απόφαση (ΚΕΠΠΑ) 2015/1065 του Συμβουλίου (2) παρέτεινε τη διάρκεια της EU BAM Rafah έως τις 30 Ιουνίου 2016,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κ. Natalina CEA διορίζεται Αρχηγός αποστολής της EU BAM Rafah για το χρονικό διάστημα από την 1η Ιουλίου 2015 έως τις 30 Ιουνίου 2016.
   Άρθρο 2
   Η παρούσα απόφαση αρχίζει να ισχύει από την ημερομηνία έκδοσής της.
   Εφαρμόζεται από την 1η Ιουλίου 2015.

      Βρυξέλλες, 7 Ιουλίου 2015.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 327 της 14.12.2005, σ. 28.

      (2)  Απόφαση (ΚΕΠΠΑ) 2015/1065 του Συμβουλίου, της 2ας Ιουλίου 2015, για την τροποποίηση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (ΕΕ L 174 της 3.7.2015, σ. 23).